Tixotropia - Wikipedia, entziklopedia askea.\nKetchupa fluido baten tixotropia adibidea da.\nTixotropia fluido ez-newtondar batzuen propietatea da, denboran zehar euren biskositatearen aldaketa bat erakusten dutenak; fluidoa zenbat eta denbora gehiagoz zizaila-esfortzuen menpe jarri, orduan eta biskositate txikiagoa du. Fluido tixotropikoa, zizailaren erritmoan bat-bateko aldaketa bat dagoenean, oreka-biskositatea lortzeko denbora mugatua behar duen fluido bat da.\nHala ere, ez dago definizio unibertsalik; terminoa, batzuetan, biskositate/denbora erlaziorik erakusten ez duten fluido sasiplastikoei aplikatzen zaie. Garrantzitsua da fluido tixotropiko baten eta beste pseudoplastiko baten arteko aldea kontuan hartzea. Lehenengoak denboran zehar biskositatea murrizten du etengabeko ebaketa-abiaduran; azkenak, berriz, txikitze hori erakusten du ebaketa-abiadura handitzean. Kontrako propietatea erakusten duten jariakinei, zeinean denboran zeharreko asaldurak solidotzea eragiten duen, erreopektikoak deitzen zaie, batzuetan anti-tixotropikoak, eta ez dira hain ohikoak.\nFluido ez newtondarrak


Matrikulazio kanpaina 2017 - Elorrioko Txintxirri Ikastola\nMatrikulazio kanpaina 2017\n» Matrikulazio kanpaina 2017\n2017-2018 ikasturterako matrikulazio epea urtarrilaren 30etik otsailaren 10era bitarte egongo da zabalik. Egun hauetan gure ikastola edota gure proiektuak ezagutu nahi dituzten guztientzat zabalik egongo da.\nIkastolako Pedagogia aktiboa ezagutu nahi? Bioeraikina bisitatu nahi? Ebaluazioaren inguruan dugun proiektu berritzailearen inguruan hitz egin nahi? Konpetentzietan oinarritutako hezkuntza eraldatzailearen inguruan galdetu nahi? …\nZuek denok gonbidatuta zaudete eta zuen ingurukoak gonbidatzera animatzen zaituztegu. Horretarako soilik, ikastolara deitu beharko duzue (946 582 261) eta hitzordua adostuko dugu.\nIkastolaren helburua ikasleen ongizatea lortzea da. Horretarako, sortu zenetik ikastola bidea zabaltzen ari da….\n…..hezkuntza eredu propioaren sorkuntzan


Irakurlearen alde egindako aukeraketa | EIBZko liburutegia\nIrakurlearen alde egindako aukeraketa\nIgor Susaeta / 2014-06-21 / 472 hitz\n‘Poeta katalan garaikideak’ Gerardo Markuletak egindako antologia bildu dute Urrezko Biblioteka bildumara.\nBederatzi autoreren lanak itzuli ditu.\nEusko Jaurlaritzak eta EIZIE Euskal Zuzentzaile, Idazle eta Interpreteen elkarteak hauspotutako Literatura Unibertsala bildumaren barruan kaleratu zuen Gerardo Markuletak (Oñati, Gipuzkoa, 1963) Zenbait poeta katalan (Ibaizabal) antologia. Josep Carner, Carles Riba, J. V. Foix, Joan Salvat-Papasseit, Pere Quart, Salvador Espriu, Joan Vinyoli, Gabriel Ferrater eta Vicent Andres Estellesen zortzina poema itzuli eta apailatu zituen —Literatura Unibertsalak plazaratutako lehen 100 zenbakietatik bakarra zen poesiazkoa; horixe bera, hain zuzen—. Haien ibilbidea XX. mendean osatu zutenak denak, eta, era berean, denak hilda zeudenak liburua argitaratu zuenean. Estilo, forma eta intentzioan askotarikoak, Markuletaren esanetan. «Intelektualagoak batzuk, umoretsuagoak besteak, sentsualagoak ere bai… Abangoardistak, sinbolistak eta herrikoiak», esaterako.\nOraindik ere haien obra bizirik dagoela-eta, Jaurlaritzak eta EIZIEk bultzatutako Urrezko Biblioteka bilduman plazaratu dute. Berrargitaratzea baino gehiago, berpiztea da Markuletaren iritziz. Jatorrizkoa kaleratu zuenetik hamazazpi urte igaro direnez, aldatu ditu gauza batzuk egileak, «liburua funtsean aurrekoaren bera den arren». Hasteko, izenburua: Poeta katalan garaikideak (Elkar). «Aurrekoa lauso samarra zen, jatorria besterik ez zuen-eta adierazten. Zehatzagoa eta argigarriagoa da hau». Azala eta hitzaurrea ere berriak dira, eta ia 20 urte pasatu direnez Zenbait poeta katalan ondu zuenetik, «eta hori euskararentzako ere tarte luzea denez», orrazketa lan sakona egin behar izan du idazketan. Akatsak ere konpondu ditu. Izan ere, Estellesen Goizean goiz heltzen dira kamioiak poema bitan zatituta plazaratu zuten.\nObra «izugarri zabala» daukate antologiarako aukeratutako bederatzi poetek, Markuletak atzo, liburuaren aurkezpenean, adierazi zuenez. Hautaketa bat egin behar izan zuen, hortaz. Ez zeukan antologia historiko bat edo akademiko bat egiteko asmorik. «Euskaraz testu gozagarriak sortzeko aukera emango zuten poemen alde egin dut; irakurlearen alde, finean». Ale nahasi eta luze-luzeak baztertu, eta laburtasuna eta argitasuna lehenetsi zituen, poema biribilen mesedetan.\nIrizpidea, dena den, ez da linguistikoa izan. «Poemen kontzeptzioarekin dauka zerikusi gehiago»; eta poetek testu horietan tratatzen dituzten gaiekin ere bai, bide batez. Gogoratu zuen Espriuren batzuk, adibidez, propio aukeratu zituela tematikarengatik. «Orain dela hamazazpi urte, egoera guztiz bestelako zen Euskal Herrian, eta osasungarria zen halakoak irakurtzea». Markuletaren hitzetan, «patriotikoak» dira aipatutako horiek. «Garraztasunik gabekoak, ordea. Etsaiari garbi hitz egiten zaio, baina bake bila dabil».\nDuela ia 20 urte kaleratutako edizioak ez zuen eduki harrera beroegirik, Markuletak atzo aitortu zuenez — «beste garai batzuk ziren»—, baina urteekin, pitinka-pitinka, iruditzen zaio belaunaldi berriek estimutan hartu dutela.\nJarraitu du poeta katalan horien lanak irakurtzen, haiekin «harreman berezia» duelako —Estellesen beraren antologia bat itzuli zuen, iaz: Estellés euskaraz (Bostezo)—. Eta izan du, bai, horien beste poemaren batzuk itzultzeko tentazioa. «Baina bilduma honetan ezin nituen sartu, Urrezko Bibliotekaren plana orain hamazazpi urteko liburu bera berrargitaratzea baitzen».\nEuskara-katalana antologia elebiduna da Urrezko Bibliotekarena. Xabier Mendiguren Elkarreko editorearen ustez, poesia edizio «zaindu eta estimatuenetan» horrela jokatzen da, «nahiz eta jatorrizko hizkuntza ezezagun samarra izan». Markuletak pentsatzen du poesia katalanerako sarrera gisa balio dezakeela Poeta katalan garaikideak liburuak.\nKategoria Berria egunkaria, Liburua, etiketak 2014, Berria, Carles Riba, Elkar, Gabriel Ferrater, Gerardo Markuleta, Igor Susaeta, J. V. Foix, Joan Salvat-Papasseit, Joan Vinyoli, Josep Carner, Liburua, Pere Quart, Poeta katalan garaikideak, Salvador Espriu, Vicent Andres Estelles by Amaia. Gorde lotura.


Jaz Eibar Triatloi Taldeko hiru ordezkari izan ziren Espainiako Sprint Triatloi Txapelketarako sailkatzeko Portugaleteko proban - etakitto.eus\nJaz Eibar Triatloi Taldeko hiru ordezkari izan ziren Espainiako Sprint Triatloi Txapelketarako sailkatzeko Portugaleteko proban\nAurreko domekan Portugaleten jokatutako Espainiako Sprint Triatloi Txapelketarako sailkatzeko bigarren eta azken frogan Jaz Eibar Triatloi Taldeko hiru ordezkari izan ziren, Galder Hernandez eta Miguel Ledesma ermuarrak eta Maialen Zubizarreta eibartarra, eta hirurek paper oso duina egin zuten estatu osoko atletek hartu zutela parte kontuan hartuta. Ledesma 50. postuan sailkatu zen eta Hernandez 64.ean; emakumezkoen proban, bestalde, Zubizarreta 49. postuan helmugaratu zen.\nUrrian Pontevedran jokatuko den Espainiako txapelketarako sailkapen-proba hori oso gogorra izan zen, “bizikletako segmentuan Eibarren baino aldapa gehiago zeudelako”. Itsasadarrean 750 metroko igeriketa-saioa egin zuten, hiru itzulitan zirkuitu bihurgunetsu eta teknikoan 20 kilometro bete zituzten bizikleta gainean eta, azkenik, oinez bi itzulitan erabat laua zen trazatuan 5 kilometro osatu zituzten.\nLehiaketek aurrera jarraitzen dute eta asteburu honetan gure herriko klubarekin parte hartzen duten hainbat taldekide Logroñon izango dira zapatuan, bertan jokatuko den Errioxako triatloian lehiatzen.\n#triatloiaEibar Triatloi TaldeaJaz Eibar Triatloi Taldea\n« Harrotasunaren Eguneko egitaraua prestatu dute Naluak, Matrakak eta Herri Asanbladak Koronabirusaren aurkako CureVac txertoaren efikazia %47koa da bakarrik »


Mercadonaren Tipula Karamelizatu berriak zapore gehigarria jartzen dizu platerean, zure errezetek ukitu gourmet eta berezi bat izan dezaten.\nTipula Karamelizatuak testura leun eta urtsua du, eta bestelako ukitu bat ematen die zure gosegarriei, entsaladei, hanburgesei… Oso errazki ipin daiteke haragi zein arrainen garnizio gisa, kontsumitzeko prest baitago, noiznahi erabiltzeko moduan.\nOsagarri honek ederki egokitzen zaie pl...\nSortaldeko Saltsa Berriak\nHemen dituzu Mercadonaren Sortaldeko Saltsa Berriak, zure asiar errezetentzako gozagarririk onenak. Eta mendebaldeko plateren zaporea indartzeko oso erabilgarriak, gainera.\nAsiar gastronomia arrakastatsuenetakoa da mundu osoan, bere zapore paregabe eta anitzengatik zein bere ezaugarri osasuntsuengatik. Eta, gastronomia honen barruan, garrantzi bereziko lekua dute saltsek.\nSaltsa berriak Mercadonan!\nZure hanburgesa, hot dog, eta patata frijituei laguntzeko osagai idealak aurki ditzakezu Mercadonan dagoeneko. Plateren testura eta zaporea indartzen dituzten saltsak, hauek osotuz edo kontrastatuz, eta dibertsitatea, alaitasuna eta kolorea emanez.\nMercadonak Burger, Ketchup McDonald’s eta Patata Gajos Saltsak gehitu dizkio bere saltsa sorta zabalari. Bene-benetako zaporeak, zure gustukoen saltsa aukeratu eta otordu atsegingarrie...


Julián Besteiro - Wikipedia, entziklopedia askea.\nJulián Besteiro Fernández (Madril, 1870eko irailaren 21a - Carmona, 1940ko irailaren 27a) Espainiako buruzagi sozialista izan zen. Filosofian doktore (1895), Alemanian ikasketak sakondu eta Madrilgo unibertsitateko Logika katedra eskuratu zuen (1912). Krausismoa eta marxismoa, Alemanian sakon aztertu zituenak, dira Besteiroren pentsamenduaren iturburuak. PSOE eta UGTko batzorde nazionaletako kide hautatu zuten (1914 eta 1915) eta erakunde horietako lehendakari 1928an. Espainiako Bigarren Errepublikaren aldeko bazen ere, ez zen burgesiarekin lan egitearen aldekoa, baina tesi kolaborazionistak gailendu zirelarik, alderdiko karguak utzi zituen. Errepublikako gorte konstituzio-egileetako lehendakari izendatu zuten. Haren tesi gero eta erreformistagoek ez zuten Francisco Largo Caballeroren jarrera erradikalen aurrerabidea galarazi, eta 1933an sindikatuko karguak utzi zituen. Gerra Zibilean Madrilen zen; Londresen diplomazia-saioak egin zituen negoziazioak abian jartzeko. 1939an Defentsa batzorde nazionalean esku hartu zuen. Preso hartu eta betiko kartzela-zigorrera kondenatu zuten. Presondegian hil zen 1940an.\nUnión General de Trabajadoreseko presidente\n1931ko uztailaren 14a - 1933ko urriaren 9a - Santiago Alba y Bonifaz (en) →\n2. PSOE-ko Presidentea\n1925eko abenduaren 9a - 1931ko apirila\n← Pablo Iglesias Posse - Remigio Cabello (en) →\nCity Councillor of Toledo (en)\ncostanilla de Santiago (en) eta Madril, 1870eko irailaren 21a\nCarmona, 1940ko irailaren 27a (70 urte)\nDolores Cebrián Fernández de Villegas (en) (1913 - 1940)\nfilosofoa, sindikalista, politikaria, bigarren mailako irakaskuntza katedraduna eta katedraduna\nMadrilgo Unibertsitatea (1912 -\nWikimedia Commonsen badira fitxategi gehiago, gai hau dutenak: Julián Besteiro


Zein izango ote da talde garailea? - Goierriko Hitza : Goierriko Hitza\nZein izango ote da talde garailea?\nIkasle-taldeek mozorroa prestatu eta argazkia atera diote euren buruari. Ostiralean, otsailaren 26an, talde garailearen izena jakinaraziko dugu. Zorte on guztioi!Hementxe dituzue jasotako argazkiak: 1. Alleku taldea\n2. Amengatik taldea\n3. Auskalo taldea\n4. Beasaingo taldea\n5. Etxalde abereak\n6. Jatorrak taldea\n7. Loreak taldea\n8. Ordiziako jubilatu taldea\n9. Segurako taldea\n10. Zegama taldea\n11. Zomorro uxatzaileak\nIkasle-taldeek mozorroa prestatu eta argazkia atera diote euren buruari. Ostiralean, otsailaren 26an, talde garailearen izena jakinaraziko dugu. Zorte on guztioi!\nHementxe dituzue jasotako argazkiak:\n1. Alleku taldea\nJatorrizko albistea irakurri.\nHamaika kasu gehiago atzeman dituzte, horietatik bost Idiazabalen\nLazkaoko talogileek txaplaka jarraitzen dute\nFabriketako emakumeei egin die keinu lehiaketak\nOrmaiztegiko argiteria LED sistemara aldatzeko lanak hasi dituzte dagoeneko\nIparragirre sariak berriz ere martxan, narratiba, poesia eta bertso paperari begira\nUdalak 196 zuhaitz banatu dizkie lursail jabeei


Bideokontsulak detektatzen eta blokeatzen Semaltekin\nInterneteko arreta behar duten gauza garrantzitsuenetako bat zure segurtasuna eta segurtasuna da. Segurtasun-urraketen kopuru handia dela eta, hala nola, Yahoo-k babestutako pribatutasuneko inbasioei, GCHQri eta NSAri buruzko arazoei eta Estatuko babestutako hackeratzeei buruzko kezkak direla eta, segurtasun handia hartu behar dugu. Garrantzitsua da espero dugula eta une egokian planifikatzea gure lineako segurtasuna bermatzeko. Ez dugu ahaztu behar munduan bizi garela gauzak doan erabiltzeko eta segundotan hackeatu ahal izateko. Jarduera maltzurrak gure bizitzako zati komun bihurtu dira, eta kanpoko indarrek defendatzen gaituzte. Hemen, Ross Barber, the Semalt Bezeroaren Arrakastaren Kudeatzaileak, txostenak gaizki detektatzeko eta blokeatzeko moduari buruz esango dizu - cheap vps hosting european.\nZer dira Bad Bots?\nBi motatako bi mota daude: botoiak eta txarrak. Ez litzateke gaizki esatea boto onek ez dutela zure webgunea kaltetu, baizik eta arazo txarrak beti arazoak sor ditzake. Botuen onura batzuk zure webgunearen hobekuntza bilatzailea s hobetzen dituztela, Google, Yahoo eta Bing barne..Halaber, zerbitzu erabilgarriak ematen dizkigute, gure edukiak interneten bidez jendeari jende asko biltzeko, bere gako-hitzak eta bilatzaileen kontsultak oinarritzat hartuta. Hala eta guztiz ere, boto txarrak zure webgunea kaltetu dezake neurri handi batean. Modu desberdinetan erabiltzen dira, eta hackerrak ebatzi webguneak zure lehiakideek erabil dezaten informazioa lortzeko. Gainera, txarra bot-ak sortutako zerbitzu-erasoak banatu eta zure webguneko edukia lapurtu edo berreskura dezake, Interneten kopiak sortuz. Bilaketa-motorraren trafikoa pizten da zure webgunearen metrika desitxuratzen eta eragiten duen boto txarra dela eta. BOTOAK web trafikoa handitu dezake , baina abiadura eta errebote-tasa ere handitzen dira. Bot motak kontuan hartu gabe, bi horiek ezabatu behar dituzu Interneten suntsitutako arriskuak minimizatzeko .\nNola identifikatu eta geldi ditzakezu?\nBoto onak eta txarrak identifikatu eta saihestu ditzakezu pluginak bateragarriak, tresnak eta luzapenak instalatzeko. Ostalariaren eta soluzioen hornitzaileen fidagarritzat jo beharko zenuke eta kentzeko modu proaktiboak bilatzeko. Egin baino lehen, konfigurazio bat ezarri beharko zenuke bot-a ona edo txarra den eta minutu gutxi barru saihesteko. CMSWire-ren txosten batek ehuneko hirurogeita hamar baino gehiagorekin ebakuntzako teknikak kendu ahal izango ditu, hala nola, IP helbide eta maiztasun baxuko erasoak biratzea .\nBotuen kentzeko modu errazenetariko bat botere guztien IP helbideak blokeatzen ditu, onak edo txarrak diren ala ez. Bot motak behatu beharko zenituzke ekintza hasi aurretik. Erabili web zerbitzariaren zuzentarauak blokeatzeko. Nahi dituzun IP helbideak blokeatu ditzakezu, zure behaketa eta ebaluazioan oinarrituta. Ziurtatu ez duzula gizakiei IP helbideak blokeatzen dituztela zure webgunearen ospea hondatzea interneten.


'Lasterbidol' kanpaina aurkeztu du Donostiako Udalak | El Diario Vasco\nCulturas'Lasterbidol' kanpaina aurkeztu du Donostiako Udalak\n'Lasterbidol' kanpaina aurkeztu du Donostiako Udalak\nJose Usoz / DV\nAuto pilaketak ekiditeko hiritarrak sentsibilizatu nahi ditu ekimenak\nEL DIARIO VASCO Lunes, 22 julio 2019, 15:02\nDonostiako Udalak 'Lasterbidol' kanpaina jarri du abian hiritarrak sentsibilizatzeko eta kontzientziatzeko asmoz, uda honetan hiriko kaleetan autoek sor ditzaketen auto pilaketak ekiditeko. Horrela, umore ukitu batekin, kanpainaren «leitmotiv zentrala» izango da «Donostiako kaleek arnasa hobeto har dezaten» eta sei erremedio proposatu dira bertan uda giroan sortzen den «ohiko gaixotasun hau» saihesteko.\nPilar Arana Donostiako Udaleko Mugikortasun eta Garraioko zinegotziak azaldu duenez, kanpainaren helburu nagusia hiritarrak ibilgailu pribatuak gutxiago erabiltzearen inguruan sentsibilizatzea da. Xedea autoen erabilera gutxitzea da, batez ere, hiriaren erdigunean, eta, horrela, mugikortasuna erraztu.\nKanpainaren baitan, farmazia bat jarriko da Bretxako azokaren plazan. Bertan, aste osoan zehar 8.000 prospektu banatuko dira sei erremediorekin, edonork kanpainaren nondik norakoak jakiteko. Gainera, botika horren berri emango da hedabideetan eta sare sozialetan iragarki desberdinen bitartez.\nSei erremedioen artean, batez ere auto pilaketak saihesteko, oinez ibiltzea eta garraio publikoa erabiltzea daude. Jarraibide hauekin, pilaketak saihesteaz gain, «Donostia beste modu batean gozatzeko eta sentitzeko aukera» eskaintzen da, oinez, bizikletaz, trenez eta autobusez. Horrela, autoak dakartzan buruhauste eta arazo guztiez ahaztu ahal izango dira gidariak eta oinezkoak.\nPilar Aranak adierazi du udan zehar Donostiak ohi baino bisitari gehiago dituela eta, horren ondorioz, kaleetan dabiltzan kotxe kopurua ere askoz ere handiagoa dela. «Egoera honen aurrean, Donostiako kaleek arnasa hobeto har dezaten aurkezten dugu kanpaina hau. Lasterbidolek uda honetan trafiko arazoei erremedio ziur eta eraginkor bat eman nahi dio», azaldu du.\nKresala Zineklubak lau proiekzio egingo ditu abuztu eta irailean\nPirinioetako emakumeen kartografia berria Igartubeitira bueltatuko da\nQuebec-en jarraipena emango dio Etxeparek Edinburgon hasitako bideari\nLa Disneylandia de la electrónica 100 pertsona elkartu dira Berrizen Oka ibaian zaborra jasotzeko


IKASKETA-PLANA - Amurrioko udal musika eskola / Escuela de música de Amurrio\nJarraian, gure prestakuntza-planaren berri ematen dizugu, non kokatu jakin dezazun. Ikasle bakoitzak bere helburua lortzeko bidean aurrera egiteko diseinatutako plana da. Horretarako, tutore baten babesa izango du; tutore hori bere esku izango da, une bakoitzean behar duen horretan laguntzeko.\nAmurrioko Musika Eskolako ikasketak lau mailatan banatzen dira, 289/92 Dekretuaren 4. artikuluan jasotzen den moduan.\n5.1. I. MAILA edo harrerakoa.\nIkasleak: 4 eta 7 urte bitarteko neska-mutilei bereziki zuzenduta.\nEz da gaitasunaren araberako mailarik izango.\n5.1.1. Musika eta mugimendua\n– Haurraren nortasunaren garapen harmoniatsua bultzatzea soinu-jardueren bitartez, irakaslearekin eta gainerako ikaskideekin sortzen den elkarreragina baliatuz.\n– Bere buruaz jabetzea, bere barnean eta inguruan dituen pertsonekin eta gauzekin orekan bizi behar duela ikusiz.\n– Gaitasun espresibo, musikal eta eragileak deskubritzea, gerora instrumentu bat hautatzea eta musika-praktika egitea ahalbidetuko dutenak.\n– Ahotsa eta bere bi alderdiak: hizkuntza eta kantua.\n– Irudikapen grafiko ez-konbentzionala irakurketa eta idazketaren hastapen gisa.\n– Prestakuntza erritmikoa oinarrizko instrumentuen bidez.\n– Mugimendua, norberaren gorputza ezagututa eta musika-hizkuntzaren elementuak aintzat hartuta.\n– 45 minutuko bi saio astean.\n– Maila hori bukatuta, irakasleak txostena egingo du. Ez da gaitasunaren araberako mailarik izango.\n5.1.2. Instrumentu aurrekoa: “intrumentuen txandak” ere esaten zaio.\na) Helburua: Eskolan dauden instrumentuak zuzenean ezagutzea, gerora zein hartu erabaki ahal izateko. Irakasle bakoitzak ikasleak instrumentuaren aurrean erakutsitako gaitasun eta jarrerari buruzko balorazio informatibo eta orientatiboa ematen du.\nb) Edukia: irakasle bakoitzak instrumentua aurkezten dio ikasleari, horren ezaugarriak eta funtzionamendua azalduz. Ikasleak zuzenean eta pertsonalki probatzen ditu instrumentu guztiak, ideia zehatzago bat izateko.\nc) Irakas-denbora: 30 minutu astean.\n5.2. II. Maila edo hasierakoa.\n5.2.1. Oinarrizko instrumentu-praktika.\na) Ikasleak: adin guztietakoak.\nb) Helburua: 92ko legeak esaten duenez, “Kontserbatorioko Oinarrizko Maila gainditzen duten ikasleek besteko gaitasuna lortu behar du”.\nc) Edukiak: Planean ezarritakoak.\n– banakako eskolak: 30 minutu astean.\n– taldeko eskolak: ikasle-kopuruaren araberakoak.\n– Kantuaren adarra:\n– Kantu lirikoa. Gutxieneko adina: 18 urte. Nolanahi ere, ahotsa aldatu ondoren.\n– Abesbatza: II-1, II-2 eta II-3 mailak.\n– Eskolania: II-3 mailatik aurrera. Irakas-denbora: 1 ordu astean.\n– Ahots zurien abesbatza: 15 urtetik aurrera. Irakas-denbora: 2 ordu astean.\n– Musika instrumental sinfonikoaren adarra:\n– Hari-instrumentuak: biolina, biola, biolontxeloa, kontrabaxua.\n– Zurezko haize-instrumentuak: zeharkako txirula, oboea, klarinetea, saxofoia, fagota.\n– Metalezko haize-instrumentuak: tronpeta, tronboia, tronpa, bonbardinoa, perkusioa.\n– Erro tradizionaleko musika instrumentalaren adarra:\n– Askotariko joeren adarra: jazz, pop, rock…\n– Gitarra elektrikoa, baxua, bateria, teklatua, ahots-teknika.\n– Instrumentu polifonikoen adarra:\n– Pianoa, gitarra, akordeoia, organoa.\nf) Ebaluazio-irizpidea: Kontserbatorioko Oinarrizko Maila gainditzen duten ikasleek besteko gaitasuna lortu behar da.\n5.2.2. Taldeko praktika.\na) Helburuak: 289/92 Dekretuak ezinbesteko helburu gisa jasotzen du Musika Eskoletan taldeko musika egitea. Maila honetan, instrumentu batean izena ematen duten ikasleek ikastegiak eskaintzen dituen instrumentu- edo ahots-taldeetan parte hartu ahalko dute. Jarduera horiek lehentasun handikoak dira; izan ere, haien bidez, interpretazio musikalaren dimentsio komunikatibo eta kooperatiboa uler daiteke. Tokiko tradizioak jaso eta ikuspegi eta adierazpen musikal berriekiko interesa pizten du.\nHorrelako jarduerak proiekzio kultural baliotsua dira, Eskola udalerri- eta eskualde-mailan ordezkatu, beste ikastegi batzuekiko trukea sustatu eta musikaren garapena ahalbidetzen baitute, bandak, orkestrak, abesbatzak eta askotariko taldeak sortzearen bidez.\nII-3 mailatik II-6 mailara arte. Irakas-denbora: 1 ordu astean.\n– Txiki orkestra\n– Txiki banda\n– Txiki konboa\n– Akordeoiko txiki taldea\n– Txistuko txiki taldea\n– Gitarrako txiki taldea\nTalde batetik dagokion maila handiagoko taldera salbuespenez igarotzeko (adibidez, txiki bandatik III. mailako bandara), tutorearen eta bi taldeen zuzendarien aldez aurreko adostasuna lortu behar da beti, eta ikasketaburuak ere oniritzia eman behar du.\nII. Maila-eskakizunik gabe:\n– Helduen taldeak.\n5.2.3. Prestakuntza osagarria.\na) Hastapen musikala: prestakuntza 7 urterekin hasten duten ikasleak.\nIrakas-denbora: 45 minutuko bi saio astean.\nb) Oinarrizko musika-hizkuntza: II-1 mailarik II-4 mailara arte.\n– Hartzaileak: 8 urtetik gorako ikasleak.\n– Helburua: 289/92 Dekretuak helburu gisa jasotzen du Kontserbatorioko Oinarrizko Maila gainditzen duten ikasleek besteko gaitasuna lortzea, ikasle bakoitza gerora bere instrumentuarekin eta taldeetan landuko dituen partiturak irakurtzeko gaitzeko xedearekin, instrumentua behar bezala afinatzeko entzumen-patroiak ezartzeaz gain.\n– Edukiak: musika-hizkuntza osatzen duten elementu guztiak aztertzea (pultsua, konpasak, klabeak, notazioa, figurazioa, alterazioak, agogika eta dinamika, artikulazioak, apaindurak). Entzumen-gaitasuna eta kultura musikala oro har garatzea.\n– Irakas-denbora: 45 minutuko bi saio astean.\nc) Musika-hizkuntza aurreratua: II-5 eta II-6 mailak.\n– Helburua: musikaren dimentsio harmoniatsuaren ikasketa, ulermen- nahiz sorkuntza-mailan.\n– Edukiak: bitarteak, tonalitateak, akordeak, eskalak, elementu formalak (esaldiak, motiboak, etab.).\nd) Abesbatza: II-1 mailatik II-3 mailara.\n– Helburua: barneko eta kanpoko entzumen-gaitasuna eta ahotsa emititzeko gaitasuna garatzea. Norberaren ahotsaren aukerak deskubritzea musika-adierazpeneko instrumentu gisa, eta taldean lan egiteko gaitasuna garatzea.\n– Irakas-denbora: 30 minutu astean.\ne) Entzumen-heziketa (ear training):\n– Helburua: entzumenaren bidez soinuak eta horren formak bereizi eta identifikatzeko gaitasuna garatzea (eskalak, akordeak, artikulazioak, ñabardurak, etab.).\n– Irakas-denbora: 45 minutu astean.\n– Taldeko ikasgaia: gutxieneko ikasle-kopuru baten araberakoa.\n– Hartzaileak: abeslariak oro har.\n– Helburua: behar bezalako arnasketa eta ahotsaren emisioa lantzea.\ng) Musikarako informatika I:\n– Edukia: musika-idazketako informatika-programak (softwarea) lantzea (Sibelius, Finale).\n5.3. III. MAILA edo bitartekoa.\n289/92 Dekretuaren arabera, ikasketa nagusi gisa instrumentua eta kantu solista hartu dituzten ikasle guztiak instrumentu eta abesbatza taldeetan ere matrikulatuko dira, hurrenez hurren. Ikasketa nagusietan ez matrikulatzeko aukera egongo da, taldeko praktikan soilik interesa izateaz gain, Eskolaren iritziz, instrumentuaren edo ahotsaren behar besteko gaitasun-maila dutenean, taldeetan parte hartu ahal izateko adinakoa.\nHelburua: 289/92 Dekretuak maila honen helburu gisa jasotzen du Kontserbatorioko Erdi Mailako 2. Zikloa gainditzen duten ikasleek besteko instrumentu- edo kantu-gaitasuna lortzea.\n– II. mailako ikasgaiak.\n– banakako eskolak: 30 minutu.\n– taldeko eskolak: ikasle-kopuruaren arabera.\n– Ebaluazio-irizpidea: Kontserbatorioko Erdi Mailako 2. Zikloa gainditzen duten ikasleek besteko instrumentu- edo kantu-gaitasuna izatea.\n5.3.2. Taldeko praktika: derrigorrezkoa.\n– Orkestra: irakas-denbora: 1 ordu eta 30 minutu astean.\n– Banda: irakas-denbora: 1 ordu eta 30 minutu astean.\n– Akordeoi taldea: irakas-denbora: 1 ordu.\n– Koboa: 1 ordu eta 15 minutu.\n– Txistu taldea: 1 ordu.\n– Gitarra taldea: 1 ordu.\n– Ganbera-musika: 1 ordu.\n– Ahots zurien abesbatza: irakas-denbora: 2 ordu astean. Maila-eskakizunik gabe, gutxieneko adina: 16 urte.\n5.3.3. Prestakuntza osagarria.\n– Helburua: musika-sorkuntzaren oinarriak lantzea.\n– Edukiak: hainbat elementu (melodia, harmonia, voicing, instrumentuen ikasketa eta horien arteko konbinazioak, ahotsentzat idaztea).\n– Irakas-denbora: 1 ordu astean.\nb) Musikarako informatika II:\n– Edukiak: soinua grabatzeko eta editatzeko programak lantzea (Cubase), baita musika-hardwarea ere.\n5.4 III. MAILA - gotortzekoa.\n289/92 Dekretuak, 19. artikuluan, ikasketak gotortzeko aukera jasotzen du, baldin eta, ikasleak gaitasun, gogo eta aprobetxamendu bereziak baditu, araututako irakaskuntzara sartzera begira (Kontserbatorioko erdi-mailako edo goi-mailako graduak): “gotortutako ikasle horrek araututako sistemako erdi-mailako edo goi-mailako zikloetako sarrera-probetan eskatzen diren ezagutzak bermatzeko beharrezko prestakuntza jasoko du”.\nHau ere zehazten da: “gotortzeko ikasleak honako adin mugetakoak izango dira”:\n– II. maila edo hastapenekoa gehienez 16 urterekin hasiko da.\n– III. maila, 19 urterekin.\n– IV. maila, 21 urterekin.\n– Kontrabaxu eta kantuko ikasgaien hasierako mailarako gehieneko adina 18 eta 23 urte izango dira, hurrenez hurren.\n– Instrumentuko ikasgaiak nahiz ikasgai osagarriak ikasketaburuak ezarritakoak izango dira, tutoreari entzun ondoren eta ikasleak aurkeztu nahi duen sarrera-proban eskatzen denaren arabera. Ordu-banaketa (irakas-denbora) ere kasuaren arabera zehaztuko da.\n5.5. IV MAILA edo aurreratua.\nGehienbat taldekoa da. Ikasleak nahi badu instrumentu- edo ahots-praktikarekin jarrai dezake.\nIV. mailarako ebaluazio-irizpidea: ikaslearen interesak, dedikazioak eta gaitasunak markatutako muga bera.\n– Taldeko praktika: III. mailako taldeak bezala.\n– Instrumentu-praktika: III. mailako ikasgai eta irakas-denbora bezala.\n5.6. Ikasle helduak.\nIkasle heldu gisa hartuko dira musika-prestakuntza 18 urterekin edo gehiagorekin jasotzen hasten direnak.\nIkasle horiei arreta berezia emango zaie eta malgutasun handiagoa izango dute ikasgai osagarrietan; antzeko interes, gaitasun eta adina duten taldeak osatzeko ahalegina egingo da.\n5.7. Aniztasunaren arreta.\nIkasle batzuek tratamendu berezia behar dute, kalitatezko irakaskuntza bermatzeko.\nGaiari buruz hezkuntza-informazio eskasa dagoen arren, Amurrioko Musika Eskola erreferentzia-puntu izan da musikaren esparruko bestelako hezkuntza-erakunde batzuentzat, aniztasun-arretari dagokionez. Izan ere, hasieratik heldu zion horri eta erronkari aurre egin zion horretan aritzeko desiragarri ziren bitarteko tresna eta prestakuntza izan gabe. Lortutako aurrerapenek gu horretan askoz gehiago inplikatzea ekarri dute.\n– Helburua da ikasle horiek talde arruntetan integratzea, arreta psikopedagogiko egokia emanda. Kasu bakoitza irakasleekin baloratu ondoren, GAPPArekin (Amurrioko Arreta Psikologikoko eta Pedagogikoko Kabinetea) eta Arabako Berritzegunearekin elkarlanean, posible ez bada, beste erakunde batzuetara bideratuko da, talde berezietan sartzeko (eskolaren laguntza izan dezakete, baina ez derrigor).\nGauzak horrela, matrikulatu berri guztiei galdetuko zaie ea ikasleak arreta berezirik behar duen. Hori adierazten duten guztiak ikasketaburuarekin bilduko dira, kasua aztertzeko. Ondoren, informazio hori tartean dauden irakasleei jakinaraziko zaie.\nBeharrizan psikopedagogiko bereziak dituzten ikasle guztientzat honako kontu hauek aurkeztuko dira:\n– Koordinazio pedagogiko berezia, eskatutako kasuetarako.\n– Irakasleentzako laguntza, aholkularitza psikopedagogikoaren bidez, eskatutako kasuetarako.\n– Adituen laguntza posible denean (ONCE, CRI, etab.).


Mamuten oinordekotza - ZientziaEus\n2001/01/03 Carton Virto, Eider - Elhuyar Zientzia\nAfrikako elefanteek ahaidetasun handiagoa dute mamutekin Indiako elefanteek baino, Proceedings of the Royal Society of London aldizkarian azaldu denez.\n14.000 urteko mamuten hezurretako ANDa eta gau egungo elefanteena konparatu ditu Londresko College Unibertsitateko Mark Thomas ikerlariak. Bi espezieek duten gene- zati bat ikertu du eta hainbat analisi egin ondoren, Afrikako elefanteak mamuten antz genetiko handiagoa dutela ondorioztatu du.\nGeneak ikertuz aleen arteko erlazioak finkatzen dituzten zuhaitz genetikoak egiten dituzte ikerlariek eta horiek espezieak sailkatzen dituzten zuhaitzekin zehatz-mehatz bat ez datozela ikusi dute. Ohiko sailkapenak animalien morfologian daude batik bat oinarrituta eta ikerketa genetikoak egin ditzakeen ekarpenek ustekabe bat baino gehiago ekar dezake.\nElefanteen eskeletoetan oinarritutako ikerketek, esaterako, Indiako familia kokatzen zuen mamutetatik gertuen. Thomas doktoreak, berriz, ikerketa horiek talde osoaren ezaugarrietan ez direla oinarritu uste du.\nAsiako elefanteak ala Afrikakoak izan mamuten oinordeko zuzenenak, espezieen eboluzioa ikertzeko eta sailkapenak egiteko metodologia biren aldeak jarri dira agerian. Biologo molekularrek eta paleontologoek bide berriak jorra ditzakete elkarrekin.\nZein dago mamutetaik gertuen?


Barry Barrezekin 20. Korrika girotzeko pintxo pote kalejira, bihar Barry Barrezekin 20. Korrika girotzeko pintxo pote kalejira, bihar - Goierriko Hitza\nApi 5, 2017\tNork\tL.Agirre\t-\nBarry Barrezekin 20. Korrika girotzeko pintxo pote kalejira, bihar\nBadator 20. Korrika Beasainera; apirilaren 8ko ordu txikietan, 02:45ean Antzizar Kiroldegitik barrena sartuko da. Dena den, bihar hasiko da herrian giroa berotzen: 19:00etan, Barry Barrezekin pintxo pote kalejira egingo dute Bideluze plazatik abiatuta. Umorezko bakarrizketak tartekatuko dituzte.\nOstiralean, berriz, goizean Korrika Txikiak egingo dituzte Alkartasuna Lizeoko, La Salleko, Andramendi Ikastolako eta Murumendi ikastetxeko haurrek. Iluntzean, 18:30ean, buruhandiak izango dira eta 19:30ean, Zirkoreografia egingo dute Loinazko San Martin plazan.\nGauean, 21:00etan, kantu afaria egingo dute plaza azpian. Afariko txartelak salgai daude Goiztiri AEK euskaltegian, eta Antzizar, Arrano, Basakana eta Batzoki tabernetan (helduak 12 euro, haurrak 5 euro). Afalondoren, Korrika iritsi bitartean, musikak girotuko ditu kaleak. 02:00etan, Korrika aurreko beroketa saioa izango da.\nNafarroako Itsasoko 54 herritar hartuko ...\nNork M. Luki - maiatza 24, 2018


Gorrotoa, zehar kalte hori | Iritzia | Berria\nGorrotoa, zehar kalte hori\nDonal Trump, primarietako hauteskunde kanpainako mitin batean, New Hampshiren. CJ GUNTHER / EFE Tamaina handiagoan ikusi\nMikel Reparaz - Kazetaria\nFlorida mendebaldean, «Bibliaren eskualdea» deitzen duten eremu geografiko eta soziologiko horren bihotzean gertatu zen. Maiatzean. Rock izarrek bezala, Trumpek badaki jarraitzaileak estasiraino berotzen. Lehen, Mexikoko mugako harresia izaten zen arrakasten zerrendaren topean. Milaka eskuindar zuri saltoka eta burua astinduz. Orain, inbasioarena da denek mitinetan espero duten unea. «Larrialdi nazionala deitu dut», hasten da Trump, «hau inbasio bat delako! Inbasioa!». Eromenak eztanda egiten du. «Altxa harresia!» erantzuten du jendetzak, koruak eginez.\nHorretan ari zen Trump hura gertatu zenean, Florida mendebaldeko ekitaldian: izuketan, alegiazko inbasioaz eta fikziozko zonbi apokalipsiarekin datozen arrisku beldurgarri guztiez. Kriminal basatiez, drogez. Milaka inbasoreri aurre egiteko mugan «bizpahiru guardia» baino ez daudela esan du Estatu Batuetako presidenteak. «Ezin dituzte haien armak erabili gainera», penatu da. «Esadazue, zer egin dezakegu jende hori geldiarazteko?».Jende artetik gizonezko ahots batek erantzun dio, alaiki: «Egin diezaiegun tiro!».\nTrumpen lehen erreakzioa irribarre egitea izan da. Burua astindu du, burutazioaren aurrean. Hiru segundo ditu astakeria horri erantzuteko. Hobe du azkar ibili. Hiru, bi, bat... «Floridako mendebaldean baino ezin zara hori esanda lasai gelditu», atera da estualditik. Jendetza barrez lehertu da. Festa baten erdian daude. «Floridako mendebaldean baino ez!», errepikatu du Trumpek irribarrea galdu gabe. Instant batez irribarrea izoztu zaiola apustu eginen nuke, hiru hilabete beranduago Etxe Zurian El Pasoko Walmart supermerkatuko sarraskiaz informatu dutenean. Hiru segundoko izotzaldia, gutxienez. Segurtasun nazionaleko aholkulariak, akaso: «Presidente jauna, El Pasoko hiltzailea gure jarraitzaile sutsua da». Estatu Batuetako faxistek sarri erabiltzen duten 8Chan izeneko plataforman utzi du idatzia bere manifestua, erasotzaile jihadista musulmanek eta kristau supremazistek immolazioaren aurretik egiten duten moduan. Inbasioaz ohartarazten du El Pasora etorkinak eta latinoak hiltzeko asmoz hamar orduko bidea egin duen gazteak. Trumpek erabilitako esamoldeak erabiltzen ditu, hitzez hitz: legez kanpoko etorkinak, alien beldurgarriak... inbasioa.\nEl Pasoko seme David Romo historialariak muga ondoko bere etxean azaldu zidan behin hegoaldea beti izan dela estatubatuar anglo-zuriak ikaratzeko ipuinen iturburu. Komunistak, jihadistak, narkoak, bortxatzaileak... mugaz bestaldetik txarrena omen dator, imajinario kolektibo horren arabera. Erraza da beldur hori aktibatzea. Bien bitartean, jakina, Mexiko eta AEBen mugan azken urteotan gertatzen ari dena krisi humanitarioa da. Inondik inora ez inbasioa. Baina Trumpen munduan egia garaitu beharreko oztopo izaten da, gehienetan. Finean, El Pasoko hogeita bi gorpuak estrategia emankor horren albo kalteak baino ez dira.\nOtso bakartiak. Ideologia baten izenean justizia haien eskutik hartu eta atentatuak egitea erabakitzen duten terrorista «adoktrinatuak». Interneteko gune ilunetan, meskita salafistetan edo Siriako borrokalari zelaietan erradikalizatuak. Estatu Islamikoari leialtasuna adierazten diete batzuek. Kalifari. El Pasoko otso bakartiak, berriz, Trumpi. Fox News ikusiz erradikalizatu daiteke egun terrorista supremazista bat. Edo Matteo Salviniren Twitter kontua jarraituz. Edo Trumpek Florida mendebaldean egindako ekitaldia bezalako ospakizunetan: «Inbasioa!»\nBaina Estatu Batuetako justiziak ez dizkio terrorismoaren aurkako legeak aplikatuko. Horiek atzerritarrentzako daude diseinatuak. Supremazista zuriei «gorroto delituak» leporatzen dizkiote, asko jota. Semantikaren garrantzia ez da gutxietsi behar. Charlottesvillen duela bi urte arrazakeriaren aurkako manifestariei kotxe batean abiadura bizian oldartu zitzaien gazte neonaziari bizi guztirako kartzela zigorra ezarri berri diote epaitegi federalek «gorrotoa» egotzita. Uztail erdialdean, epaiketaren azken saioan izan nintzen azkenekoz atentatuan hildako Heather Heyer manifestariaren amarekin. Susan Bro inoiz ezagutu dudan emakumerik indartsuenetako bat dela aitortu behar dut. Sufrimentuak eta minak ematen diote indarra, haren esanetan. El Pasoko sarraskia gertatu denean, haren mezu bat jaso dut: «Nik ez dut aldarrikatuko Trump arrazista denik, arrazistek beraiek aldarrikatzen dutelako hori». Horrekin batera, esteka zerrenda bat bidali dit, Ku Klux Klaneko buruzagi ohiak eta Estatu Batuetako nazi ezagunek Trumpen inbasioaren diskurtsoa goraipatzen egindako adierazpenekin.\nAtentatuaren ostean, teleprompter batetik irakurtzen, Trumpek «gorrotoa» deitoratu du: «Aho batez, gure nazioak arrazakeria, fanatismoa eta supremazismo zuria gaitzetsi behar ditu». Egun pare bat baino ez dira pasatu presidenteak beharrezko ñabardura sartzeko. «Gorroto talde guztiak» salatu ditu: «Supremazismo zuria, bestelako supremazismoak... eta antifaxismoa». Badaezpada ere, eskuin muturreko botoek ihes egin ez diezaioten.\nDatorren urteko hauteskundeak irabazteko, Pennsylvania, Wisconsin eta Michigan eskuratzea ezinbestekoa du Trumpek. Tradizionalki demokratak, 2016an tarte estuko garaipena eman zioten estatuak dira. Hango industrialde deprimituetan irabazi behar du horretarako, hezkuntza maila apala duten langile zurien botoa erakarri behar du berriz ere. Eta haiei zuzendua dago kanpainia. «Zurien amorrua» piztea ezinbestekoa du leku zehatz horietan irabazi nahi badu. Eta horretarako Bannon aholkulari ohiaren gidaliburu nazionalpopulistari jarraituko dio. Estrategia horren baitan ulertu behar dira, besteak beste, Alexandria Ocasio-Cortez edo Ilhan Omar kongresukideek osatzen duten «eskuadroi» ezkertiarraren aurkako eraso arrazistak —«itzul zaitezte krimenez jositako zuen herrialdeetara», gomendatu zien, guztiak estatubatuarrak izanda ere—. Denak dira emakumeak: latinoak, beltzak eta musulmanak. Kongresuan ez zen inoiz hijab bat ikusi. Zurien amorrua pizteko aproposak. Baita Alderdi Demokrata osoa «sozialista» edo «komunista» dela salatzeko ere.\nKanpaina gogorra dator, eta Trumpek ez du bere estrategian etsiko. Beste sarraski askorekin (gehiegirekin) gertatu den bezala, giroa hoztuko da egunak eta asteak pasatu ahala. Egunero tiroketa masibo bat gertatzen den herrialdean, ez da gauza berria. Trumpen diskurtsoari esker erradikalizatutako otso bakarti batek egindakoa zorabiozko albiste-zikloaren zurrunbiloan ahaztuko dute estatubatuarrek aurki. Azkenean, hauteskundeak berriz ere irabazi eta beste lau urtez botereari eusteko bidean, zehar kalteak baino ez dira horiek.


Udalekuak martxan bihartik aurrera - Legorretako Udala\n2021 Uztailak 11\nHona hemen zein izan diren azken egunetako urratsak:\nAsteazken gauean jakin genuen begirale batek positibo eman zuela. Behin-behinean, udalak erabaki zuen udalekuak etetea, egoera argitu arte.\nOstegun goizeko lehen orduan, Osasun Publikoko Zuzendaritzarekin harremanetan jarri zen udala, egoera aztertu eta adituen irizpideak jasotzeko. Hark erabaki zuen 5 urteko talde bat konfinatzea (begirale horrekin egon zirenak; begiralea maskararekin egon zen, baina umeak, Haur Hezkuntzakoak direnez, maskararik gabe), eta zazpi begirale ere konfinatzea, kontaktu zuzena izan zirelako. Konfinatutako guztiek egin dute PCR proba, eta negatibo eman dute. Datozen egunetan egingo dute proba berriro, konfinamendua amaitzeko.\nKontaktu zuzen gisa izendatu ez dituzten begiraleei ere egin diete PCR proba, udalak ordainduta, eta denek eman dute negatibo.\nIkusita begiraleak falta zirela, udala aztertzen hasi zen zein aukera zeuden udalekuei berrekiteko, kontuan izanda ezinbesteko zerbitzua dela. Hain justu, herriko talde batek bere burua eskaini du begiraleak ordezkatzeko; aurreko urteetan begirale izandako herritarrak dira. Boluntario horien konpromisoa eskertu eta txalotu nahi du udalak.\nBadaezpada, udalak ordainduta, PCR proba egin dute boluntario horiek ere. Denek eman dute negatibo. Txertoa hartuta daude boluntario horiek.\nHortaz, udalekuei ekiteko behar adina begirale badaudenez eta proba guztiek negatibo eman dutenez, udalekuak berriro martxan jartzea erabaki du udalak.\nJakin badakigu hartutako erabakiak gogorrak izan direla hainbat umerentzat eta haien familientzat, baita begiraleentzat ere; une oro Osasun Sailaren irizpideak bete ditu udalak, harena baita gai hauen eskumena. Espero dugu datozen egunetan probak egin ondoren berriro bueltatu ahalko direla ume eta begirale horiek udalekuetara.\nOstegunean inauguratuko da Xendapedalak bizikleta ...\n2021 Irailak 23 Pikuk kirol klubak salgai du arropa berria


txapelketak Archives - Bertsolari\nPosts Tagged "txapelketak"\nOkurrituko zait zerbait\nOkurrituko zait zerbait – Izaten da momentu bat non bertsotan hasi izana guztiz damutzen zaigun. Niri behintzat halaxe gertatzen zait. Gaia entzun eta zer kantatu ideiarik ere ez daukazun momentu hori. Publikoa zuri begira eta zu aretoko larrialdi irteeren bila, nondik ihes egin pentsatzen. Imajinazioari eragin ezinda, berdina pasatzen zait plazan bakarkako baten aurrean edo\nHarea mugikorrak – Azaroaren 4an (bai, MTVren gala izan zen egunean) hasi zen niretzat Bizkaiko bertsolari txapelketa. Horrelakoetan, saioa amaitu eta oholtzatik jaistean, ohikoa izaten da lagun zein bertsolariekin saioa komentatzea. Berritxukoa amaitu zenean Ander urreratu eta hala esan zidan: ei, Arenas movedizas, zelan? Arenas nire bigarren abizena da. Hitz-joko polita eta ondo baino hobeto


Apirilak 23: El viento se levanta | goieniz zinekluba\nApirilak 23: El viento se levanta\nPosted on 2015/03/07 by goieniz\nKaze tachinu (Japonia 2013)126´\nZuzendaria: Hayao Miyazaki.\nGidoia:. Hayao Miyazaki.\nProdukzioa: Toshio Suzuki.\nMusika: Joe Hisaishi.\nArgazkia: Atsuhi Okui\nJiroren ametsa hegan egitea eta Caproni aeronautikako diseinatzaile italiarrak inspiratutako hegazkin ederrak diseinatzea da. Txikitatik ikusmen arazoak dituenez, ezin du hegan egin; horregatik, 1927an ingeniaritza-enpresa bateko aeronautika sailean sartzea erabakiko du. Laster azaleratuko da haren maisutasuna eta ospe handiko diseinatzaile aeronautiko bilakatuko da. Filmak haren biografia kontatuko digu, eta bere bizitza markatu zuten gertakizun historikoak islatuko ditu; esaterako, 1923ko Kanto eskualdeko lurrikara, Depresio Handia, tuberkulosi epidemia, eta Japonen sarrera gerran. Jiro Narokorekin maiteminduko da, Honjo lankidearekiko laguntasuna estutuko du, eta bere berrikuntzekin etorkizuna ekarriko du abiazioaren mundura.\nHayao Miyazaki egungo animazio-zinemagile onenen artean dago. 1963an Japoniako estudio garrantzitsuenean, Toei Animation etxean, sartu zen, eta 1985ean bere enpresa sortu zuen: Studio Ghibli. Kaze no tani no Naushika (1984) izan zen bere lehenengo arrakasta handia, eta ondoren Tonari no Totoro (1988), Kurenai no buta (1992), Mononoke-hime (Mononoke printzesa, 1997), Urrezko Hartza eta Oscar saria irabazi zituen Sen to Chihiro no kamikakusi (Chihiroren bidaia, 2001) , eta Gake no ue no Ponyo (2008) egin zituen. Azken lan hori Donostia Zinemaldian proiektatu zuten 2009an.


Urtarrileko ikastaroen berri eman du KZguneak - Uztarria (Azpeitia)\n2020ko urt. 3a, 13:42\nDoako hamalau ikastarorekin ekingo diote urteari Azpeitiko KZgunean. Horixe da urtarrilerako eskaintzan jaso duten ikastaro kopurua, eta ohi bezala, batzuk aurrez aurrekoak eta besteak urrutitik egitekoak izango dira. Urtarrileko ikastaro goiztiarrenak datorren asteartean hasiko dira.\nKomunikazioa, oinarrizko formakuntza, irudia eta bideoa, ofimatika, produktibitatea, programazioa eta garapena, sare sozialak eta segurtasuna dira ikastaroetan jorratuko dituzten arloak. Hau da zerrenda osoa, ikastaro bakoitzaren zenbait xehetasunekin:\n- WhatsApp. Bat-bateko mezularitza zure smartphonean\nAurrez aurreko ikastaroa.\nUrtarrilaren 16an eta 17an, 11:00etatik 13:00etara.\nUrtarrilaren 7tik 15era, 11:00etatik 13:00etara.\nUrtarrilaren 7tik 21era, 18:00etatik 20:00etara..\n- Mekanografia. Ikasi hutsetik\nUrtarrilaren 27tik 31ra, 16:00etatik 18:00etara.\n- Sortu bideoak zure gustukoen irudiekin\nUrtarrilaren 16an eta 17an, 16:00etatik 18:00etara.\n- Atera argazkiak une bakoitzerako zure smartphonearekin\nUrtarrilaren 21ean eta 22an, 16:00etatik 18:00etara.\n- Google Argazkiak. Antolatu hodeian zure argazki guztiak\nUrtarrilaren 23an eta 24an, 16:00etatik 18:00etara.\n- Zure argazkiei etekinik handiena atera GIMPekin\nUrtarrilaren 7tik 30era.\n- LibreOffice Calc. Zure kalkulu orriak sortu\nUrtarrilaren 26tik 28ra, 09:00etatik 11:00etara.\nUrtarrilaren 7tik otsailaren 6ra.\n- Google Aplikazioak zure smartphonean\nUrtarrilaren 21etik 31ra, 11:00etatik 13:00etara.\n- APP Inventor. Sortu zure APPak\nUrtarrilaren 13tik 22ra.\n- Erosketa eta salmenta seguruak Internet bidez


CARITAS GIPUZKOAren PRENTSA OHARRA | Caritas Gipuzkoa\nCARITAS GIPUZKOAren PRENTSA OHARRA\nCARITAS GIPUZKOAk, Covid-19a Gipuzkoan agertu zenez geroztik, pertsonak eta familiak jasaten ari diren egoeraren berri eman nahi du, eta ondorioz, eman dituen urratsak jakinarazi nahi ditu.\nCARITAS GIPUZKOAk, pairatzen ari garen osasun eta gizarte-krisian, joan den martxoaren 18az geroztik, 1023 familiaren egoera desberdinei erantzuten eta laguntzen ari da, hau da, 2.339 pertsonei.\nFamilia horien %37k ez du aldez aurretik CARITAS GIPUZKOArekin harremanik izan. Pandemiak sortutako pobrezia-egoera berriak dira. Horietako asko, migratzaileak dira, lana galdu dutenak, DBEra (Diru-sarrerak Bermatzeko Errenta) sartzeko baldintzak betetzen ez dituztenak, edo langabeziako prestazioak edo bestelakoak garaiz gauzatu ez direnak.\nAzpimarratzekoa baita ere, pertsona edo familia guztien %22 bertakoak direla, oso gutxi edo familia edo gizarte laguntzako sarerik gabe.\nCARITAS GIPUZKOA, larrialdiaren une honetan, laguntza ekonomikoen bidez, elikadura eta sendagaiak eskuratzen laguntzen ari da. Gizarte-laguntza formula horri esker, familiek autonomoak izaten jarraitzen dute.\nEzinbestekoa da familiak pairatzen ari diren osasun eta gizarte-krisiari, pobreziak ekar dezakeen estigma edo gizarte-kaltea ez gehitzea. Elizaren Gizarte Doktrinaren printzipioetan oinarrituta, duintasunean eta pertsonen bizi-proiektuetan parte hartzearen alde egiten dugu.\nCARITAS GIPUZKOAk 67.000 euro baino gehiagoko laguntza eman du hainbat beharretarako, eta horietatik 9.800 euro etxebizitzaren arloan oso ohiz kanpoko egoeretan laguntzeko bideratu da.\nCARITA GIPUZKOAk eskerrak eman nahi die bere bazkide, emaile eta herritarrei, kolektibo ahulenei laguntzen jarraitu ahal izateko egiten dituzten ekarpen ekonomikoengatik.\nAgur bero bat, CARITAS GIPUZKOAko boluntario leialari, pertsona behartsuenen egoera zer nolakoa den jakin-minez egoten baitira. Konfinamenduaren ondoren, mugitzeko aukera gehiago izaten dugunean, boluntario aktiboagoa jarriko dugu martxan: kalean.


Manu Aurrekoetxea: 'Alkarregaz ekinez ez dago ezinik' - bizkaie.biz\nKoldo Isusi Zuazo\t2021-07-12 08:07 Barriketan\nEkin Alkarregaz - Kultura Lokalaz - Dimako lultur alkarteen ekarpena liburua aurkeztu barri dau Txumuluxueta Alkarteak Dimako Udalaren babesari esker. Herri txikia da Dima, 1440 biztanlekoa, baina 25 kultur alkarte inguru dituana, jarduera soziokultural aberatsa. Esangura horretan, Txumuluxueta Alkarteak 25 urte bete ditu eta urteurren hori erabili dabe herriko ganerako kultura alkarteakaz asmoen trukaketea eginez, zeozelako erradiografia kulturala egiteko.\nAzalpenak Manu Aurrekoetxeari eskatu eta gustora emon deuskuz.\n1.- Bizi dogun egoera kulturalaren erradiografia egiteko eskaerea gustora hartu eben alkarteek. Hausnarketa horreetatik guztietatik zeozerk harritu zaitu?\nBai. Ekarpenak mamintsuak eta oso interesgarriak izan dira, lehendik banekian bakotxaren jarduerea eta jarrerea zeintzuk ziran baina nabarmenduko neuke parte hartu daben alkarteetako ordezkariek izan daben nasaitasuna jentaurrean berba egin eta euren eretxiak emoteko. Apal baina harrotasunez zabaldu ditue euren eretxi eta jarrerak eta horrek harritu nau.\n2.- Ekarpen danak liburura batzea zelan otu jatzuen?\nTxumuluxuetaren 25. urteurrenaren harian, herriko alkarteakaz ospatu gura izan dogu eta zer hoberik ekarpen horreek guztiak okasinorako atondutako liburura batzea baino. Hiru mahai-inguru egin genduzan eta horreetan esandakoetatik, egindako gogoeta eta bihar-etzirako eginkizunak eta enparauak jorratu ondoren, geure irakurketea egin genduan eta hor azaldutako erradiografia kulturala formato fisikora eroatea begitandu jakun; edizino lanak, ideak bateratzen, testuak zuzentzen eta hasi ginan eta azkenean asmau gendula uste dot, upealako harrerea izan dauelako liburuak. Idatzita geratu dira Dimako alkarte batzuen jarduera eta helburuak eta pozarren gagoz. Alkarteek sekulako lana egin dabe eta hori eskertzekoa da: ez dodaz ahaztu gura Amaia Goti, liburuaren azalaren arduraduna, Maitane Izaren erretratuak eta Nahia Aurrekoetxeak egin dauen testuen zuzenketa eta orrazketea eta Gotzon Aurrekoetxearen edizinoa.\n3.- Zorionak Manu, Txumuluxueta Alkartearen 25. urteurrenean. Zeintzuk dira zuon egitekoak?\nEskerrik asko. Tarte luze horretan gorabeherak bizi izan ditu alkarteak, zuzendaritzako karguetan aldaketak, momentu on eta txarrak baina gogoan izan Dimako lehenengo alkartea izan zala gurea eta behar bat egoalako sortu zan, jarduerei aterpe juridikoa eta formala emon behar jakon eta parte-hartzaileon egituraketea be asmo inportantea zan. Orain 25 urte egiten genduzan ekintzon artean, San Juan sua, berbaldiak, Txumuluxueta izeneko pelota taldea be hortxe sortu zan.\nOrain, barriz, hiru arlotan gabiz: alde batetik, Jentilak Diman egitasmoaren barruan, mitologia gaiak eta holakoak, Balzolan eta herrian antzerkia, jantzak eta beste osogai batzukaz ikuskizun berezia egiten dogu; bestetik, Memoria Historikoa, Dimako Udalagaz batera ekin geuntsan orain urte batzuk artea be memoriaren altzora ekarriz eta Dima bonbardeau ebeneko sasoia gogoratzeko ahaleginak be egin doguz. Hirugarren ardatza, barriz, Europaren barruan, ondarearen gaia nabarmenduko neuke, urrian Aldundiak atontzen dituan jarduerokaz batera, auzo-eskolen gorabeherak jorratu genduzan.\n4.- Dima herri txikia izan arren, kultura arloan sano aberatsa da eta Abeltzainen Alkartearen zein Andraizea alkartearen ekarpenak be batu dozuez. Zergaitik dauka horrenbeste indar alkartegintzeak?\nHerri bizia gara, 25 alkarte ditugu eta Diman 1440 herritar gara, herritar bakotxa alkarte bakarrean, birritan eta hirutan be egon daiteke eta hori oso positiboa da; indar handiko herria da Dima eta arratiar be sentiduten gara eta zeozeren, eskualdearen parte izate horrek aukera barriak sortarazoten ditu eta Arratiako alkarte eta herritarrakaz leitekeana da bide bat zabaltzea.\nAlkarteei jagokenez, alkarteen bidez gizartea, herria egituratu, partaidetza kulturearen alde egiten dogu eta jentea gustora dago; datu lez baino ez bada be, esango deutsut gu baino hamar aldiz handiagoa dan Azpeitiko esperientzia oso interesgarria dala guretzako eta hango alkarte kopurua bardin antzekoa da, guzurra emoten dau baina egia da.\n5.- Dimesten proiektuaren hasierea hizkuntza proiektuagaz batera doa eta, esangura horretan, euskerearen arnasgune izatetik erabileran atzera egin dauen herria da Dima. Guzurra emoten dau...\nDatuk hotzak dira, gogorrak baina sektoreka erabileran gorabeherak dagoz, Dima herri euskalduna da baina beti gabiz aldatz gora eta jokera hori beste herri batzuetan be igarten da, erabilerea da sustatu behar doguna.\n6.- Rock musikearen ganeko kontuak azaldu ditu The Impresentables eta beste talde batzuetan ibilitako Dabid Ibarrak. Antza laster ikusiko dau argia atontzen dabizen Opera Rock musikalak be...\nFamiliakoa dot Dabid eta arlo musikalaren irakurketa polita egin eban mahai-inguruan, musikazaleei eta gazteei Dabiden ekarpena irakurteko esango neuskie. Ez ahaztu lehenengo diskoa kaleratu eban Dimako The Impresentables taldeko abeslaria be badala, rock sensibilidade handiko mutila da eta Barandiaranen kultura marko nagusiagaz egiten dauen buztarketea oso interesgarria.\nHorrezaz gan, Lubakiak izenburuko opera rock musikala jorratzen be badabiz, Dabid bera, Iñaki Akesolo eta beste batzuk eta seguru nago gazteen artean erantzun bikaina izango dauela.\n7.- Antzazti museo etnografikoa be badago Diman, herrian eta kanpoan be interesa biztu dauena. Etxea, emakumea eta emakumearen gorabeherak jorratzea da asmoa baina zer topauko dau bisitariak?\nAntzazti Museoaren meritua eta indarra nabarmenduko neukez. Elena eta Kristina dira museoaren ardurea dabenak eta bikain egiten dabe euren lana. Artaunen dagoan baserri bat da, paraje zoragarrian eta bertan euskal etxe bat topauko dogu, antxinako egiturako gelak eta lanabes, erreminta eta aparejuak. Plan polita izan daiteke Artaun eta inguruko mendiak ezagutu, museoa bisitau eta han inguruan bazkaldu.\n8.- Erretratu partidea be batu dozuez liburura eta liburu txikia baina mamintsua egin dozue...\nBai, hori da jenteak autortu deuskuna. Liburua polito geratu da, txikia, xumea da baina gauza duina egin gura genduan, kalidadekoa eta Dimako Udalaren babesari esker, gauza itxurosoa egin dogu, erraz irakurtekoa eta alkarte ezbardinen ekarpenak diranez, orain zati bat, geroago beste bat eta irakurri daiteke.\nLege gordailua, ISBN eta horreek danak be ez doguz ahaztu eta kritika positiboak baino ez doguz entzun.\n9.- Ondorioen artean, zer egin alkarregaz, zer bakarka, dana Diman, inguruko herrietan... Itaunok badabe erantzunik?\nLehen be zeozertxu esan deutsut. Eredu kulturalaren bila gabiz eta itaunok gogoetea, ardurea eragiten dabe eta hori ez da txarra, ibilian-ibilian joango gara ikasten, zer dagoan ondo, nondik nora jo behar dogun eta noiz bakarka eta noiz taldeka egin behar dogun. Itaunok erantzun bat baino gehiago ekarriko ditue eta alkarbanatze horrek indartu egingo gaitu.\n10.- Alkarregaz ekinez ez dago ezinik da liburuko azken esaldia...\nEz da txarra. Gustoko lanean aldatzik ez dakar esaera zaharrak eta egia da, batasunak indarra dakar eta mesederako bada, aurrera. Mahai-inguruotan neu ibili naz moderatzaile eta amaieran eskatu neutsen berba bakarra erabilteko euren ekarpena laburbatzeko eta hor berba bi izan ziran nagusi: ekin eta alkarregaz eta horrexek erabili genduzan liburuari izenburua ipinteko.\n11.- Liburua herrian zabaldu, saldu, ze esperantza dozue?\nLiburua ez dogu egin saltzeko esperantzeagaz, aurkezpenera etorri ziranei liburu bana eskaini geuntsen, gure bazkideek be eroan eben eta alkarteei be liburuak emotea da asmoa. Udaletxean eta badago aukerea liburua eskuratzeko baina gure idea ez da liburua saltzea, liburuak eragindako kostua Dimako Udalak pagau dau eta gura geunke irakurleen artean banatzea, ez daitela apaletan geratu.\n1. Manu Aurrekoetxea | Ikusi handiago | Argazki originala


Eransketa bidezko fabrikazioa – Tknika\nHome / Proiektu edo zerbitzua / Eransketa bidezko fabrikazioa\nEransketa bidezko fabrikazioa alor garrantzitsuenetako bat da, etorkizunean hazkunde eta garapen handiena aurreikusten zaiona gainera, Fabrikazio Aurreratuaren (Advanced Manufacturing) funtsezko prozesuetako bat da-eta. Eransketa bidezko fabrikazioa, 3D-Printing terminoarekin lotu ohi dena, produktuak bururatzeko, diseinatzeko eta fabrikatzeko modua transformatzen ari den ahalmen berritzaile handiko teknologia multzoa da.\nTknikatik espezializazio-esparru bat bultzatzen ari gara, Tknikaren beraren prozesuaz gain, Lanbide Heziketako hainbat ikastetxetan eransketa bidezko fabrikazioarekin erlazionatutako proiektuak integratzen dituena. Honela garatzen ari dira:\nElgoibarko IMHn: LMD teknologia (Laser Metal Deposition). Laser-iturri baten bitartez urtzen da buru ardazkide baten bitartez hornitutako metalezko hautsa. Buruak materiala jalkitzen du laser-izpien sortak eragiten dion gunean, pieza egiteko programatutako ibilbideetan zehar.\nOrdiziako Goierri Eskolan: SLM teknologia (Selective Laser Melting). Aldez aurretik jalkitako hauts-geruza finak selektiboki urtzen dira; laser-izpien sortak geruza bakoitzean behar den sekzioa besterik ez du urtzen.\nTknikan: plasma-arkuzko hari-ekarpeneko teknologia, DED familiakoa (Direct Energy Deposition). Funtsean, material-ekarpena modu ordenatuan egiten da, bainu urtu gisa, hari metaliko bat plasma-arku elektriko baten eraginpean urtzearen ondorioz.\nTeknologia horiek guztiek, oro har, eransketa bidezko fabrikazioarekin erlazionatuta dauden teknologien sorta zabala ordezkatzen dute. Horietako bakoitza bereziki egokia da industriarako soluzio-tipologia zehatz baterako. Hala, “hauts-ohean” oinarritutako prozesuak, SLM esaterako, bereziki egokiak dira tamaina txikiko edo ertaineko piezak dimentsio-zehaztasun handiko mailekin eta geometria eta diseinu oso konplexuekin lortzeko, beste edozein prozesurekin ezin imajina daitezkeen formak eta soluzioak lortzeko aukera ematen dute-eta. Zuzeneko prozesuei dagokienez, bai laser eta hauts bidezkoak, bai arku elektriko eta hari bidezkoak, bereziki egokiak dira tamaina ertaineko eta handiko piezak lortzeko, 0.2 – 1.5 kg/ordu-ko materialen jalkitze-tasekin LMD teknologien kasuan eta 1.5 – 7 kg/ordu-ko tasekin arku eta hari bidezko prozesuen kasuan.\nEransketa bidezko fabrikazioa garapen betean dagoen teknologia da eta hainbat garapen-ildo ditu loturik. Horietako batzuk interes handikoak dira guretzat eta lantzen ari gara:\nIndustrian aplikatzeko kasu praktikoen garapena. Fabrikazio-prozeduren eta estrategien definizioa.\nDiseinuko, simulazioko eta ordenagailuz lagundutako fabrikazioko (CAM) softwarea, prozesu bakoitzaren beharren arabera.\nProzesuaren kontrola, monitorizazio-teknologiak.\nMaterialen portaera metalurgikoa, hondar-tentsioak eta tratamenduak.\nProiektu honen helburu orokorra da Euskal Autonomia Erkidegoan eransketa bidezko fabrikazioaren garapena sustatzea, “manufacturing” aurreratuaren barruko funtsezko alderdietako bat baita. Horretarako, ezinbestekoa da Tknikatik:\nEransketa bidezko fabrikazio-prozesuekin erlazionatutako artearen egoera ezagutzea.\nPlasma bidezko eransketa bidezko fabrikazio-prozesua menderatzea lortzea, erreferente izan gaitezen Lanbide Heziketako ikastetxeentzat.\nEransketa bidezko fabrikazioaren erabilera eta haren soluzioak garatzea eta Lanbide Heziketako ikastetxeen artean hedatzea, eta, horien bitartez, enpresetara helaraztea.


Eraginkorra weight loss | Webgune ofiziala Dietonus\n24 galtzen modu pisua dieting gabe\nEraginkorra weight loss\nEzarri tenporizadorea 20 minutu eta jan, poliki-poliki. Hau da, goiko bat ohitura argaltzeko gabe korapilatsu bat dieta plan. Gozatu mokadu bakoitzean janari aurretik hasiko soinu deia. Motela erritmo bat da, plazer handia zatiak txikiagoak eta abiarazle satiety hormonak gorputzean. Denean Duzu, otsoa bezala, grabbing elikagaien presaka, Zure sabeleko ez du denbora transmititu nahi garuneko seinale hori elikatzen da. Honek eramaten overeating.\nLo gehiago, gutxiago pisatzen\nIkertzaileen arabera, batetik, Michigan Unibertsitateko, osagarriak lo ordu 1 gau baten laguntza izan pertsona bat galtzen 6 kg urte batean. Esperimentua, zientzialari erakutsi, bada, ordezkatu lo simple eragiketa - eta ohiko mindless snacking - ahaleginik egin dezakezu moztu kaloria% 6. Emaitzak desberdinak izango dira, pertsona bakoitzak, baina lo ere laguntza beste modu batean. Ez dago froga lo baino gutxiago 7 ordu handitzen Zure gosea, egiten Duzu ohiz gose.\nJan barazki gehiago\nJarri plater batean hiru barazkiak ordez bat, eta gehiago jaten Duzu. Elikadura kantitate handiak fruta eta barazkiak modu handi bat da pisua murrizteko. Eduki handia zuntz eta ur egingo saturate Duzu kaloria gutxiago. Egosten gehitu gabe gantz. Denboraldi limoi-zukua eta belar, baina ez ito beren propietate erabilgarria saltsa edo dressings gantz altua.\nBatetik zopa pisua gutxitzen\nGehitu zure dieta zopa salda-oinarritutako, eta egingo Duzu osoa kaloria gutxiago. Edan zopa ona, batez ere, hasieran bazkari delako motelduz Zure elikadura eta gosea asetzen. Hasteko sukaldaritza unsalted salda, ondoren, gehitu fresko edo izoztuak barazkiak eta simmer. Saihestu krematsua zopak, eta horrek kantitate handiak eduki koipe eta kaloria.\nJoan ale osoa\nAle osoa esaterako, arroz, garagarra, oloa, buckwheat eta gari, baita ere sartzen Zure ikusezina estrategia pisua murrizteko. Dute laguntza izango Duzu saturate txikiago batekin kaloria zenbatekoa eta, halaber, hobetu Zure kolesterol-maila. Osoa alea produktuak dira gaur egun aurkezten - gofreak, bagels, pasta eta ogia zuria.\nAzken saiatu beren arropa\nZintzilikatzeko zahar bat gogoko soinekoa, gona edo bakero izpirik leku non lortuko Duzu begi egunero. Aukeratu jantzi hau da, pixka bat besterik ez too estu nahiko azkar lortu nahi den helburua, denean, higadura dezakezu. Ondoren, tira, iazko party soineko eta egin zure hurrengo urrats txiki ahal izateko flaunt.\nEz jan Gosaltzeko edo hirugiharra ogitartekoak. Hau simple urrats gorde egingo da, gutxi gorabehera, 100 kaloria egun bat gehitu ahal izango 4 kg-ko pisua murriztea urtean. Egin sandwich bat tomate, piper gorria, pikortsua mostaza edo argi gazta zaporeko zabaldu.\nAukeratu landare pizza toppings\nAukeratu landare pizza toppings ordez, haragia, desagerrarazi ahal izango Duzu 100 kaloria zure janaria. Joan argia edo koipe-free gazta eta erabili mehe bat pellet.\nMurriztu azukre sarrerarekin\nOrdezkatu bat azukredun edari erregularra edo ur minerala eta saihestu ahal izango Duzu hamar koilarakada azukre. Gehitu limoi, menda edo izoztuak marrubiak for zapore eta gustu.\nLikidoa azukrea edariak, uste dut, inguratzen gorputza normal seinaleak satiety. Azterketa bat aldean osagarriak 450 kaloria egun bat gozokiak eta sugary edariak.\nJendea jan zuen, gozokiak, konturatu gabe jaten kaloria gutxiago, oro har, baina ez zuen kezka duten pertsona kontsumitzen sugary edariak. Puntuatu dira baino gehiago 1 kg zehar eta 4 aste.\nErabilera altu, mehe betaurrekoak\nErabili mehe bat, altu betaurrekoak ordez txikia eta zabala zenbatekoa murrizteko likido kaloria eta pisua murrizteko, gabe atxikitzea zaila dietak. Beraz,, Duzu edan 25-30% gutxiago zukua, edari gozoa, ardoa edo beste edozein edari.\nBrian Wansink, Doktore, dio ikusmen estimulu daiteke gurekin engainatu kontsumitzen, gehiago edo gutxiago likidoa. Bere esperimentuak Cornell Unibertsitateko aurkitu duten pertsona guztiak edan gehiago erabiltzean laburrean, zabal beira -, nahiz eta esperientziadun bartenders.\nMuga edari alkoholdunen kontsumoa\nBada zerbitzatzeko alkohola ondoren lehen edan, edari ez-alkoholdunak , baxua kaloria edariak, hala nola, txinpartatsu ura, ordez joan beharrik hurrengo edari, garagardo edo ardo.\nAlkohola du kaloria gehiago unitate bakoitzeko pisua (7 kaloria/gram) baino karbohidrato (4 cal/g) edo proteinak (4 cal/g). Era berean, ezin da ahuldu, Zure izango da, eta kausa izango Duzu mindlessly miaketan kanpoan patata frijituak, fruitu lehorrak edo beste elikagai Duzu, normalean, mugatu.\nEdari on te berdea\nEstrategia ona pisua murriztea ere izan daiteke, green tea edaten. Ikasketa batzuk erakutsi dute ahal izango du aldi baterako gehikuntza tasa kaloria erretzea gorputza - agian, ondorioz, ekintza phytochemical konposatu izeneko catechins. Edonola ere, edari freskagarri bat edan gabe, kopuru handi bat kaloria.\nDrogak erabiltzen pisua galtzea\nEz albiste edo sekretu bat hori da helburua lortzeko edozein bitarteko. Arau hau aplikatzen obesitatea aurre egiteko. Hori dela eta, inappropriately lotsati edo beldur drogak erabiltzeko pisua galtzea. Garrantzitsuena ez da overdo da, eta soilik erabili gomendatutako tresnak.\nArgitaratutako ikerketa baten arabera, journal of the American dietetiko Elkartea, emakumeek egiten duten yoga joera gutxiago pisatzen alderatuz, besteak beste.\nZer da konexioa? Duten pertsonak, aldian-aldian praktika yoga, izan bat gehiago "esanguratsu" ikuspegi elikadura. Adibidez, dute normalean nabarituko zati handi batean jatetxeak, baina bakarrik, askoz ere jan da nahikoa, satiety sentimendua. Ikertzaileek uste lasai auto-kontzientzia garatu bidez yoga lagun dezake jendeak eutsi overeating.\nJan home-egosi bazkariak\nJan home-egosi bazkariak, gutxienez, bost aldiz aste bat. Soinuak konplikatuak? Sukaldaritza baino errazagoa izan daiteke pentsatu Duzu. Dendetan erosi ahal izango duzu produktu hori erraztuko sukaldaritza: pre-txikituta haragi giharrak, garbitu letxuga, txikitutako barazkiak, kontserbak, babarrunak, egosi oilaskoa edo arraina.\nEten zehar bazkari bat\nJende gehienak txiki bat egin eteteko bazkari zehar, noiz arautuko dira plug pare bat minutu. Gozatu elkarrizketa. Da lasai bat Duzu seinale beteta daude, baina ez overeaten.\nChew menda txiklea\nErabili menda txiklea jan nahi baduzu. Gizarte-festa batean, TELEBISTA ikusten, Interneten nabigatzeko dira batzuk arriskutsua eszenatoki mindless snacking. Txiklea mastekatzeko zapore sendoa overrules beste produktu batzuk, eta, beraz, ez dute zapore atsegina.\nJan txiki plakak\nPertsona erabiltzen duten elikagaien txikiagoak dituzten plakak, gutxiago jan automatikoki. Brian Wansink aurkitu duten pertsona gehiago jan handiagoak dituzten plakak. Tamaina murrizteko plakak kopurua murrizten kaloria arabera 100-200 eguneko, liderra pisua galtzea 5-10 kg urtean.\nEsperimentuak Brian Wansink, inork ez sentitu gose eta ez zuen nabarituko denean, hau ikusmen-eragina murriztu du eguneroko kontsumoa kaloria arabera, 200.\nMakila zuzena zatiak elikagaien\nOhitura handia slim jende dutela makila apala zatiak otordu guztietan, 5 egun aste bat edo gehiago. Batzuk ondoren neurketak tamaina zatiak izango da automatikoa.\nSaiatu 80-20 araua\nPertsona Normal dira irakatsi jan arte, gero arte, ez dira ase, eta biztanle Okinawa, betiere, ez dira elikatzen 80%. Dute, nahiz eta izen bat natural hau ohitura: "'erbia khachi BU". Ezin dugu hau hartzeko ohitura osasungarriak.\nJatetxean janaria oso nutritiboa da, beraz, erabilera horiek arau berezi hori mantentzeko zatiak kontrolpean:\nSplit bat plater nagusia, lagun batekin.\nOrdena hamaiketakoa bazkari bat bezala.\nHautatu haur baten plaka.\nHartu zati erdi etxeko maskota.\nTxiki bat gehitu plater nagusia entsalada egiteko eskubidea oreka: erdi plaka bete behar dituzten barazkiak.\nErabili behe-kaloria saltsa\nSaltsa gainean tomate oinarria, oro har, gutxiago kaloria eta gantz baino saltsa oinarritzen krema. Baina gogoratu zerbitzatu tamaina oraindik behar izan behatu. Errazio bat pasta da tamaina buruz tenis pilota bat.\nAskotan, jan janari azkarra\nBarazkijaleentzat normalean baino gutxiago pisatzen haragi-eaters pertsona. Nahiz eta zenbait azalpen daude, lekaleak ere paper garrantzitsua jokatu. Lentil zopa eta beste produktu oinarritzen lekaleak zuntz aberatsa. Jende gehienak lortu honen nahikoa elikagai garrantzitsu, eta horrek betetzen Duzu sortu kaloria gutxiago.\nErre 100 kaloria gehiago\nGal dezakezu 5 kg-ko pisua urte batean dieting gabe erretzea aparteko 100 kaloria egunero. Saiatu mota horietako bat jarduera fisikoa:\nOinez 1 milia 20 minutu.\nTira belar edo landare lore-20 minutu.\nMow idazten 20 minutu.\nKendu etxe barruan 30 minutu.\nKorrika Jogging for 10 minutu.\nNoiz kentzeko ohitura edan azukre-ura, edo, besterik gabe, igarotako egun gabe overeating, Pat zeure burua atzera. Duzu hurbilago bizimodua pisua galdu duten pertsona ahalbidetzen pertsonen pisua galtzen gabe ero edo zaila da dieta planak. Deitu lagun bat, bat egin pedikura, arropa berriak erosi edo gozatu pieza txiki bat gazta.


".cat" domeinuaren erregistroa gaur arratsaldean irekiko da, 17:00etan | Consumer\n".cat" domeinuaren erregistroa gaur arratsaldean irekiko da, 17:00etan\nLehen fase hau Kataluniako hizkuntza eta kultura sustatzeko erakundeentzat da.\n“.cat” domeinuak arratsaldeko 17:00etan irekiko du Kataluniako hizkuntza eta kultura sustatzeko erakundeentzako, katalanez parte hartzen duten erakundeentzako eta ICANNren aurrean atzizki horren hautagaitzari laguntzeko kanpainari atxikitako zentroentzako erregistro-aldia. Erakunde hori arduratzen da domeinu-izenak esleitzeaz. Lehen etapa horren helburua da kolapsoak saihestea eta “ziberokupazioa” kasuak minimizatzea.\nGero, apirilaren 23an, hain zuzen, “.cat” delakoaren mundu guztiari irekitako erregistro-aldia hasiko da. Hasiera batean, 10.000 domeinurako aurrekontua egin da.\nPuntCat elkarteak sustatu du ekimen hau. 2001eko azaroaren 23an eratu zen, Kataluniako domeinu bat lortzeko. Gaur egun, desegite-fasean dago, helburua bete delako. Horretarako, PuntCat Fundazioa eratu da, elkartearen erreleboa hartuko duena eta erregistroa kudeatzeaz arduratuko dena.\ndomeinu erregistro KAT


Ez da tramitera onartu ekarpen subordinatuen gaineko talde-demanda - Debagoiena - Goiena.eus\nEz da tramitera onartu ekarpen subordinatuen gaineko talde-demanda\nLeire Kortabarria 2014-04-28 11:04\nEpaileak ez du tramitera onartu Adicae elkarteak Laboral Kutxa, Eroski eta Fagorren aurka ipinitako talde-demanda, ekarpen finantzario subordinatuen harira. Donostiako 1. Merkataritza-Epaitegiko Edmundo Rodriguez epailearen iritziz, erreklamazioak "akats asko" ditu eta, aurrera jarraituko balu, epaileak berau atzera bota behar izango luke, eta horrek aurreztaileak kaltetuko lituzke.\nBeraz, ez da epaiketarik izango, baina horrek ez du esan nahi aurreztaileendako auzitegien bidea itxi denik; Adicaek taldeko demanda ipini zuen, eta aurreztaileek banaka jo ahal izango dute epaitegietara. Adicaeren salaketarekin bat 69 lagunek egin zuten.\nRodriguezek dioenez, akatsen artean, ez da argi geratzen Adicaek zer eskatzen dion Laboral Kutxari eta zer Eroskiri eta Fagorri; ez dira ustezko klausula abusiboak identifikatzen; ez eta baliorik gabe uzteko eskatzen diren banakako kontratuak ere.\nEpaileak dioenez, prozesuak aurrera jarraituko balu, Adicaeren eskaerari uko egitea besterik ez luke izango, prozesu-arrazoiak tarteko; hau da, epaileak ez du esaten ze aldek duen arrazoia, baizik eta akats batzuk daudela eskaeran.\nOntzat eman ditu enpresen alegazioak\nEpaileak ontzat eman ditu, beraz, Laboral Kutxaren, Fagorren eta Eroskiren alegazioak eta orain arteko kostuak Adicaeri eta 69 eskatzaileei egozten dizkie.\nAldez aurreko bistak, apirilaren 11n, Adicaeren eskaeraren aldekoak izan ziren. Bertan, epaileak Adicaek aurkeztutako froga guztiak onartu zituen. Adicaek orduan data ipini zion epaiketari: irailaren 8an, Fagor eta Laboral Kutxaren aurka, eta irailaren 15ean, Eroski eta Laboral Kutxaren aurka. Baina azkenean ez da halakorik izango.


IM+ Pro da aplikaziorik osatuena, Imo.in-ek funtzionaltasuna lehenesten du eta BeejiveIM-ek konfigurazio-aukera gehiago eskaintzen ditu\nKomunikazioari lotu-lotuak daude teknologia berriak, eta nagusiki horretarako erabiltzen dira tabletak ere. Berehalako mezularitza-zerbitzuak izugarri hedatzen ari dira, merkatu gero eta handiagoa dute, batez ere gailu mugikorretan erabiltzeko aplikazioek arrakasta handia lortu dutelako. Eta are handiagoa lortuko dutelako: berriki argitaratu den ikerketa batek dioenez, datozen bost urteetan hirukoiztu egingo da berehalako mezularitza-zerbitzuen erabilera gailu mugikorretan (tabletetan eta telefono adimendunetan), eta 1.300 milioi erabiltzaile baino gehiago izango dituzte. EROSKI CONSUMERek erabilera-proba bat egin du berehalako mezularitza zerbitzuen artean, eta iPad tabletan erabiltzeko diren hiru aplikazio alderatu ditu, bakoitzak zer-nolako alde onak eta txarrak dituen jakiteko. Honako hauek dira hiru zerbitzuak:\nOnena: Ingurune grafikoa.\nTxarrena: Saioa berez ixten da, aldi batez erabili gabe edukiz gero.\niPad tabletarentzat, doako bertsio bat eta ordaindu beharreko bat eskaintzen ditu (azken hori aztertu du EROSKI CONSUMERek). 7,99 euro kostatzen da Pro bertsio hori, eta berehalako mezularitza-zerbitzu ugari jartzen ditu erabiltzailearen eskura: Facebook, Skype, MSN/Live Messenger, Google Talk, Yahoo!, AIM/iChat, ICQ, MySpace, Twitter, Jabber, eta horietaz gain, Txinako eta Errusiako mezularitza-zerbitzu eta gizarte-sare batzuk ere bai. Bere nabigatzailea dauka, solaskideek mezularitza bidez partekatzen dituzten loturak irekitzeko, Safarira sartu beharrik gabe (eragiketa deserosoa da hori iPad-ean). Ordaindu beharreko bertsio hori bateragarria da hainbat sistema eragilerekin: iOS, Android, Blackberry, Windows Phone, Symbian S60, WebOS eta Javan oinarritzen diren telefonoak.\nErabiltzaileek eskuz sar dezakete mezularitza-zerbitzu bakoitza aplikaziora, edo, bestela, kontu bat sor dezakete Plus.im zerbitzuan, eta kontu guztiak bateratu erregistro bakar batean. Plus.im izeneko zerbitzu horrek ere badu berehalako mezularitza-zerbitzu bat, eta nabigatzailetik bertatik sar daiteke hara. Gainera, IM+ Neighbors zerbitzuan ere erabil daiteke kontu hori, zeinak aukera ematen baitu solaskideak hurbiltasunaren arabera kokatzeko. IM+ zerbitzuak WhatsApp-en antzeko mezularitza-zerbitzu bat dauka, Beep izenekoa, eta horri esker, testu-mezuak, bideoak, ahots-mezuak eta argazkiak parteka daitezke erabiltzailearen telefonoan sartuta dagoen edozein solaskiderekin. Era horretan, solasaldi bat abiatzeko, solaskideak ez dira eskuz eta banaka-banaka sartu behar IM+ zerbitzuan.\niPad-ak ez du uzten SMSrik jasotzen, nahiz eta baduen 3G modelo bat, SIM txartelekin bateragarria dena. Beraz, iPad-ean zerbitzu hori erabiltzeko, SMSak jasotzeko gai den telefono mugikor baten zenbakia emanez erregistratu behar da. Ondoren, IM+ Beep-ek aktibatze-kode bat bidaltzen du zenbaki horretara, erabiltzaileak kontua abiaraz dezan iPad-arentzako aplikaziotik.\nOnena: Doako aplikazioa da.\nTxarrena: Konfiguratzeko eta pertsonalizatzeko aukera gutxi ematen du.\nBerehalako mezularitza-zerbitzua ematen duen aplikazio hau honako sistema eragileekin erabil daiteke: iOS, Android, Blackberry eta Symbian. Gainera, beste bertsio bat ere badu, nabigatzaileetatik sartzen uzten duena. iPad-arentzako eskaintzen duen bertsioa doakoa da, eta zerbitzu horien erabiltzaileek gehien nahi izaten dituzten funtzioak eskaintzen ditu. Beraz, oso aukera ona da erraz erabiltzeko aplikazio bat nahi dutenentzat.\n“Link” izeneko aukera baten bidez, lotu egin daitezke erabiltzaileak dauzkan mezularitza-kontu guztiak. Era horretan, zerbitzu batean saioa abiarazten duenean, abian jarriko ditu hari atxikitako gainerako kontu eta zerbitzuetakoak ere. Aukera hori nahi denean ken daiteke.\nImo.in zerbitzuak konfigurazio-aukera gutxi ematen ditu, nahiz eta garrantzi handikoak diren erabiltzaileentzat, pribatutasunari eta solasaldien kudeaketari eragiten baitiote. Honako hauek dira aipagarrienak: solasaldien historia gordetzeko aukera ematen du, baita zerbitzuen pasahitzak ere, eta emotikonoak erakusteko modua ere ematen du. Azkenik, aplikazio honekin, saio bat abiatu eta 72 orduz eduki daiteke zabalik baina bigarren mailan (ez du uzten aurrez denbora-tarte jakin bat ezartzen).\nOnena: Erraz kudeatzen dira mezularitza-kontuak.\nTxarrena: Ez dauka doako bertsiorik.\nAplikazio hau iOS, Android eta Blackberry sistema eragileetan erabil daiteke. iPad-arentzako bertsioa 7,99 euro kostatzen da eta ez du eskaintzen doako aukerarik. Ordaindutako bertsio horrek, dena den, doan eskura daitezkeen beste bertsio batzuekin alderatuta, ez du aparteko abantailarik eskaintzen: IM+ zerbitzuaren oinarrizko bertsioarekin edo Imo.in zerbitzuarekin, zeina proba honetan erabili dugun.\nBestalde, bateragarria da berehalako mezularitza eskaintzen duten zerbitzu eta protokolo nagusiekin: Google Talk, Windows Live Messenger, Yahoo! Messenger, Facebook Chat, AIM, Jabber eta MySpace IM. Zerbitzu hau oso erraz erabiltzen da, eta sistemak egonkortasun orokor ona dauka; horri esker, azkar eta modu eraginkorrean konektatzen da berehalako mezularitza-protokolo eta -zerbitzuetara.\nZerbitzu honen alde esan beharra dago konfiguratze-aukera asko dituela. Horien artean, bada bat aski interesgarria, aukera ematen baitu berehalako mezularitza-zerbitzuetako solaskideak eta norberaren agendan ageri direnak bateratzeko. Ez dauzka, ordea, pribatutasunarentzat oinarrizko jo daitezkeen aukera batzuk: zerbitzu jakin bateko pasahitza berez gordetzeko aukera, esaterako.\nZerbitzu honek aukera ematen du aurrez zehazteko zenbat denboran eduki nahi dugun saioa egonean edo bigarren mailan, behin abiarazi eta gero: bi ordukoa izan daiteke gutxieneko aldia, eta zazpi egunekoa gehienezkoa. Gainera, pertsonalizatze-mezu bat ere konfigura daiteke saioa desaktibatzen denean/egonean sartzen denean.\nSolaskideen agendako erabiltzaileekin mezuak partekatzeko (bidali/jaso): IM + Pro\nBerehalako mezularitza-zerbitzu bateragarri asko edukitzeko: IM+ Pro\nAplikaziotik bertatik nabigatzeko: IM+ Pro\nBigarren mailan edo egonean konektatuta egoteko: BeejiveIM\nMultimedia-mezuak bidali eta solaskideek aurkitzeko moduan egoteko: IM+ Pro eta BeejiveIM\nSolaskideak bateratzeko: BeejiveIM


Biharko Arrastoak edizioko nobedadeak: pottoka heztea eta antzarak.\nHasiera >> Albisteak >> Biharko Arrastoak edizioko nobedadeak: pottoka heztea eta antzarak\nDONOSTIA. DV. Tokiko hirurehun animalia baino gehiago nagusi izango dira bihar, Ormaiztegiko Arrastoak edizio berrian, Euskadiko arraza garrantzitsuenen erakusketan, hain zuzen. Erakusketa publiko bat da, eta baita ere desagertzeko zorian egon diren espezieak zaintzen dituzten elkarteen lan ordainezinaren aldarrikapena. Izan ere, espezie horiek indarberritzen ari dira elkarte horien lanari eta Foru Aldundiaren esfortzu ekonomikoei esker. Horretarako, Foru Aldundiak 49.300 euro eman ditu azken urtean, pasa den urtean baino %23 gehiago, eta 156.555 euro tokiko espezie horiek zaintzen eta sustatzen aritzen direnentzako.\nPottoka bat heztea izango da erakusketako nobedade erakargarrietako bat. Hala azaldu zien Vanesa Ugarte Gipuzkoa Pottoka Elkarteko ordezkariak berriemaileei, Rafael Uribarren Landa Garapeneko diputatuak eta Xabin Ezkurdia Ormaiztegiko alkateordeak batera eman zuten prentsaurrekoan. GPEko ordezkariak urte eta erdiko basa pottoka bati uhala jartzeko zailtasunak azpimarratu zituen; hori egiten erakutsiko zaie bertaratuei. Erakustaldi bat egingo da baita ere jada hezita dagoen hiru urteko animalia batekin.\nTokiko hainbat espezie egongo dira, Ezkurdiaren esanetan. Azpimarratu du lehen aldiz egongo direla antzarak eta okak, ibai karramarroak eta baita ere Euskal Herriko eta lurralde bakoitzeko txapelketak irabazi dituzten lau artzain-txakurrak. Gainera honako hauek miretsi ahal izango dira: berrogei zaldi buru-pottokak, mendiko zaldiak, nafarroako jaca eta burguete--, 24 behi-azienda -betizu, montxino, pirinearra, terreña eta casta navarra arraza-, 22 asto -Enkarterrialdekoak eta Piriniotakoak-, 160 ardi -karrantzarra, latxa, sasi ardi-, 15 ahuntz, 16 txerri...eta oilar eta oilo lote osoak, eta 'Pampina' oilarra horien guztien maskota.\nTokiko arrazen erakusketa goizeko 10:00etan hasiko da. Ordu bete beranduago pottoken lehiaketa hasiko da eta ordu erdi beranduago elkarteek eurek egindako lana azalduko dute, edo bizirauteko arazoak dituzten edo izan dituzten espezie horien haziera sustatzeko jarraitu beharreko prozesua. Iñigo Agirre foru albaitariak azpimarratu zuen ugalketarako ehun eme baino gutxiago dituen arraza galtzeko arriskuan dagoela. Pottokak salbu dira, 500 emeekin; baita betizu behia ere, 300 baino eme gehiagorekin.\nTokiko arraza hauen ekoizpenarekin zerikusia duten hainbat aperitibo emango dira eta gero, 14:30etatik aurrera, bazkari popularra egingo da. 17:00etan artzain-txakurren erakusketa egongo da, asto gaineko ibilaldiak, pottokak heztea, baita urtero milaka pertsona Ormaiztegira erakartzen dituzten jarduera guztiak ere. Pasa den urtean 20.000 inguru bertaratu ziren.\nArtikulua Diario Vascon argitaratu zen: http://www.diariovasco.com/prensa/20061007/aldia/doma-pottoka-presencia-ocas_20061007.html


Fort-Mardyck - Wikipedia, entziklopedia askea.\nFrantziako udalerri Dunkerque\n3.426 (2018ko urtarrilaren 1a)\nFort-Mardyck Frantziako udalerria da, Nord departamenduan dagoena, Frantzia Garaia eskualdean. 2013an 3.568 biztanle zituen.\n2007an Fort-Mardyck udalerrian erroldatutako biztanleak 3.568 ziren. Familiak 1.348 ziren, horien artean 308 pertsona bakarrekoak ziren (108 bakarrik bizi ziren gizonak eta 200 bakarrik bizi ziren emakumeak), 401 seme-alabarik gabeko familiak ziren, 531 seme-alabak dituzten bikoteak ziren eta 108 seme-alabak dituzten guraso-bakarreko familiak ziren.\n2007an 1.431 etxebizitza zeuden, 1.378 familiaren etxebizitza nagusia ziren, 4 bigarren erresidentzia ziren eta 49 hutsik zeuden. 1.294 etxeak ziren eta 132 apartamentuak ziren. 1.378 etxebizitza nagusietatik 1.047 bere jabearen bizilekua ziren, 307 alokairuan okupaturik zeuden eta 23 doan lagata zeuden; 3 etxek gela bat zuten, 57 etxek bi zituzten, 172 etxek hiru zituzten, 390 etxek lau zituzten eta 756 etxek bost zituzten. 928 etxek euren parking plaza propioa zuten azpian. 643 etxetan ibilgailu bat zegoen eta 503 etxetan bat baino gehiago zituzten.\nFort-Mardyck udalerriko biztanleria-piramidea 2009an .\n2007an lan egiteko adina zuten pertsonak 2.416 ziren, horien artean 1.509 aktiboak ziren eta 907 inaktiboak ziren. 1.509 pertsona aktiboetatik 1.270 lanean zeuden (760 gizon eta 510 emakume) eta 238 langabezian zeuden (104 gizon eta 134 emakume). 907 pertsona inaktiboetatik 243 erretiraturik zeuden, 255 ikasten zeuden eta 409 "bestelako inaktibo" gisa sailkaturik zeuden.\n2009an Fort-Mardyck udalerrian 1.404 unitate fiskal zeuden, 3.636 pertsonek osaturik. Pertsona bakoitzeko diru-sarrera fiskalaren mediana urteko 15.698 euro zen.\n2007an zeuden 63 komertzioetatik, 7 bestelako produktu industrialen fabrikazioko enpresak ziren, 7 eraikuntza enpresak ziren, 10 ibilgailuen saltze eta konpontze enpresak ziren, 4 garraio enpresak ziren, 6 ostalaritza eta jatetxe enpresak ziren, 1 informazio eta komunikazio enpresa zen, 4 finantziazio enpresak ziren, 2 higiezinen enpresak ziren, 7 zerbitzu enpresak ziren, 12 administrazio publikoko enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 16 zerbitzu publikoetatik, 1 posta bulegoa zen, 1 banku bulegoa, 2 ibilgailuen konpontzeko eta nekazaritza tresnetako lantokiak, 1 margolaria, 2 iturginak, 2 argiketariak, 3 ile apaindegiak eta 4 jatetxeak.\nGrande-Synthe (1,7 km)\nSaint-Pol-sur-Mer (2,7 km)\nDunkerque (5,0 km)\nCoudekerque-Branche (5,7 km)\nArmbouts-Cappel (6,4 km)\nSpycker (6,6 km)\nLoon-Plage (7,0 km)\nOrriaren azken aldaketa: 18 urria 2021, 14:32.


Nafarroako Gobernuak gaixotasun arraroen erregistroa sortu du\nNafarroako Gobernuak gaixotasun arraroen erregistroa sortu du astelehena, 2012.eko abuztuak 13\nZentsu horrek osasunean eragin handia duten oso ohikoak ez diren patologien ezagutzan eta tratamenduan aurrera egitea ahalbidetuko du\nNafarroako Gobernuak Gaixotasun Arraroen Erregistroa sortu du, Foru Komunitatean osasunean eragin handia duten oso ohikoak ez diren patologiek eragindakoen kopurua ezagutzea eta, baita, patologia horien ezagutzan eta, beraz, pazienteen eta haien familien bizi-kalitatean aurrera egitea ere ahalbidetuko duen zentsua.\nCristina Ibarrola, Osasuneko zuzendari nagusiak, eta Marisol Aranguren, Nafarroako Osasun Publikoko eta Lan-Osasuneko Institutuaren zuzendariak, gaur, prentsaurrekoan, aurkeztu dute erregistro hori, zeinaren sorrera, Osasuneko Sistema Nazionaleko Gaixotasun Arraroen Estrategia Nazionalaren baitan kokatzen den. Helburu nagusien artean, erregistro nazionala sortzea aurreikusten du, autonomia erkidegoetako zentsuetan oinarritua. Era berean, estrategia nazional hori Europar Batasunak babestuta dago, zeinak, osasun-arloan gauzaturiko ekintzen lehentasunezko helburuen artean gaixotasun arraroak aurreikusten dituen.\nGaixotasun arraroek (GGAA), ohikoak ez direnak edo gutxiengoak gisa ere deituek, modu partikularrean begiratuta biztanleriaren artean oso maiz ematen ez badira ere, orokorrean hartuta gaixo kroniko kopuru handiari eragiten dioten patologiak barnebiltzen dituzte, oro har, beren gizarte- eta osasun-ingurunean mendekotasun handiko bizi-baldintzak dituztenak. Egun, bost milatik zortzi mila gaixotasun arraro bitartean daudela kalkulatzen da, kasik hiru milioi espainiarrei eragiten dietenak.\nEuropar Batasunean, 10.000 pertsonako 5 kasutik beherako prebalentzia duten gaixotasun gisa definitzen dira, beti ere, hilkortasun-tasan eragin handia badute eta/edo eragindako pertsonengan urritasun larriak eragiten badituzte. Gaixotasun bakoitzeko 246.000 paziente europar inguru daudela kalkulatzen da. Erregistro horrek Nafarroan gaixotasun horiek eragindako pertsona-kopuru zehatza zein den eta lurraldean dauden gaixotasun arraroak zein diren jakitea ahalbidetuko du.\nGaixotasun arraroen ezaugarri nagusiak, kronikotasunerako eta ezgaitasunerako duten joera, prozesu patalogikoa eragiten duten oinarriak ez ezagutzeak eta, oro har, sendatzeko tratamendurik ez edukitzeak gaixotasun arraroen erregistroa gaixo horien arreta sozio-sanitarioaren planifikazioan tresna gako bihurtu dezake (eragina, prebalentzia, horri lotuta dauden faktoreak, asistentziaren bilakaera, prebentzioa, tratamendua eta abar).\nGainera, goragoko eremuetako erregistroekin integratzeak emaitza erabakigarriak izan ditzaketen ikerketa-proiektuak gauzatzeko behar adina subjektu eskaini ditzake. Halaber, erregistro horrek Nafarroako egoera beste autonomia erkidegoetakoarekin nahiz beste herrialdeetakoekin alderatzea ahalbidetuko duten adierazleak eskainiko ditu.\nErregistro hori abian jartzeko, Ekonomia eta Lehiakortasuneko Ministerioaren Carlos III.a Osasun Institutuak Osasun Departamentuari hiru urtez urtean 27.000 euroko diru-laguntza eman dio.


susa - PostData - Part 2\nsusa - Page 2\nLos más vendidos de la semana – Asteko libururik salduenak 2014-10-15\nLos más vendidos de la semana – Asteko libururik salduenak 2014-10-08\nLos más vendidos de la semana – Asteko libururik salduenak 2014-09-25\nLander Garro: “Emoziotik hitz egin behar du idazleak, ez dogmatik”\nBere inguruko mundua behera etortzen ikusten duen haur baten bizitza kontatzen digu Lander Garrok (Orereta, 1975) Gerra Txikia (Susa) kaleratu berri duen azken nobelan.\nErrenteriako den baina Iparraldera bizitzera joan den errefuxiatu baten semearen azalean sartzen zara. Zer du zutaz haur horrek?\nAsko dauka autobiografikotik liburuak, eta, beraz, asko dauka nigandik Xabi Ugartek ere. Nik nire haurtzaroan bizi izan nituen zenbait gertakari terrible bizi ditu berak ere, tartean heriotza, abandonua eta kartzela. Baina ez da liburu autobiografikoa, nobela da, eta nobelagilearen askatasuna izan dut ni izan nintzen haurrarekin pertsonaia bat sortzeko, nobelaren logikaren baitan ni neu baino hobe egokituko zena, modu interesgarriago batez seguruen.\nMcCarthy-ren zita honekin abiatzen da liburua: Gogoratu behar ditugun gauzak ahazten ditugu eta ahaztu behar ditugunak gogora ekartzen zaizkigu. Gero, istorio barruan, aitonak esaten du: Hiru urteko gerra eta berrogei urteko isiltasuna. Horra izuaren boterea. Badirudi ahanzturak kezkatzen zaituela, ezta?\nPolitikaren joko-zelaian hitz gakoa da memoria, eta, ondorioz, balak edo bonbak balira bezala erabiltzen dira, erasotzeko, iraintzeko, umiliatzeko. Eta memoria, ia beti, menperatzailearen esku dagoen kontakizuna da. Beti dago egia ofizial bat, behin eta berriz aditzen duguna, eta beste bat, menperatuon etxeko abaroetan gordetzen dena. Eta nobelagilearen betebeharra abaro edo ezkutaleku horretan sartu eta hango egiak lozorrotik esnatzea da. Egia ofizialak ez dioen hori esatea, alegia. Egia ofizialak ezin du literatura izan. Propaganda da.\nBigarren zita, Faulknerrek esanda, zera da: Bere deabruek menperatutako izakia da artista’. Liburu honekin zure deabru batzuk menperatzen saiatu zara?\nDudarik gabe, bai. Ume nintzela heriotza aurrez-aurre ikusi nuen. Umeek uste dute gauzak gertatzen direla hala gertatu behar dutelako, hala direlako, hala izan direlako betitik. Beraz, gerra bizi duen haurrarentzat, heriotza gauza normala da, hura mingarri izan arren. Ez da denbora asko horretaz ohartu naizela, eta banuen heriotza bere tokira, berez dagokion toki bazterrekora itzultzeko premia. (Irakurri +)


Denboratik at dagoen ibilbide bat | Juan Luis Goenaga\nPintzelez goraino betetako potoak, pigmentuak, olio pinturak sortzeko osagai gehiago, margo okreak ontzi batean, zilar kolorea ere prest aldamenekoan, paleta gisa erabilitako zartaginak, pintzel gehiago, kolore gehiago… Lanerako beharrezkoak dituen tresnez beteta du estudioa Juan Luis Goenaga margolariak (Donostia, 1950). Eta artelanez ere bai. Horma batetik zintzilik daude batzuk, lurrean zabalduta beste batzuk. Eta inguruan pilatuz joan zaizkio beste asko eta asko. Koadro txiki batetik hasi, eta hainbat metro luze den oihal bateraino. Bere ibilbide luzean osatu dituen askotariko obretako batzuk baino ez dira. Eskulanakdeitutakoak daude tartean. Paper gainean olioz sortutako irudiak dira, eta egunotan Madrilgo Luis Burgos galerian ikusgai zituen horietako 24; itxita dago galeria orain, baina online bisitatu daiteke. Udazkenean, berriz, Donostian irekitzekoa den erakusketa zabal baterako prestaketa lanetan ere bazebilen artista, koronabirusaren auziak egunerokoa aldatu aurreko egunetan. Eta horretan jarraitzen du, baita egunero pintatzen ere.\nPintoreak XV. mendeko baserri batean du estudioa. Alkizan (Gipuzkoa) topatu zuen sorkuntzarako bere txokoa, duela bost hamarkada jada. 1969an kokatu zen han, eta bertan sortu ditu bere lan gehienak. Egunero margotzen du normalean; koadroak ez badira, marrazkiak egiten ditu. Kanpoan pintatzea gogoko du, eguraldiak uzten dionean. «Kanpokoak datu asko ematen dizkizu, eta argitasuna ere beste bat da». Estudio barruan aritzen da beste askotan, egurrezko habe handien artetik sartzen den argiaren laguntzaz. Kanpoan pintatzen hasi, eta beste batzuetan barruan bukatzen ditu obrak. Non pintatu horrek, halere, ez duela bere lanetan eraginik dio. Lan bakoitza mundu bat delako, eta sortzeko prozesua ere bai, horregatik. Beti. «Egun bakoitza ezberdina da; behin ere ez dakizu nondik joango den. Sorpresa izan behar du niretzat; ni aspertzen banaiz… Malo».\nEskulanak bildumako lanetan, adibidez, osagaiak prestatzetik hasten da prozesu hori. Paper berezi bat baliatzen du. «Paper lodi zuri bat da, eta olio pinturari eusteko prestatzen dut». Pinturak ere berak egiten ditu, pigmentuak eta linazi olioak nahasiz. 1990eko urteetakoak dira bildumako zenbait pieza, eta 2000ko hamarkadakoak serie bereko beste asko. Tarteka sortu ditu halakoak; «ziklikoa da», dio artistak. Madrilgo galeriak eskulanez soilik osatu nahi izan zuen erakusketa.\nUdazkenean Donostiako Kubo Kutxa aretoan ikusgai jarriko duten erakusketan, berriz, zabalagoa izango da bilduma. Mikel Lertxundi Galiana arte ikerlari eta komisarioa ari da berori prestatzen, pintorearen laguntzaz; adituak ongi ezagutzen du Goenagaren lana —haren bizitza eta obra aztertzen dituen Goenaga liburu mardula osatu zuen 2018an—, eta haren eskuetan jarri da artista lanen hautaketa egiteko. «Bera dabil obrak lokalizatzen, neurriak ikusten… uste dut nahiko argi duela zer eramango dugun. Hor ditudan marrazkiz betetako kutxak ere mila aldiz begiratu ditu».\nLineala ez, zirkularra\nBere ibilbide luzean osatu dituen obrek Goenagaren garai ezberdinak erakusten dituzte, Lertxundik bere liburuan kronologikoki azaltzen dituenak. Hastapenetan Erroma, Madril, Bartzelona eta beste hainbat lekutara egindako bidaiek harengan izan zuten eraginetik hasi eta azken urteotako lan koloretsuetarainoko ibilbidea aurkezten du. Eta bi horien artean, azalduz doa nola 1969. urtetik aurrera «murgiltze hamarkada» bat bizi izan zuen, naturarekin harremanetan —Belarrak, Itzalak, Sustraiak, Marroiak eta beste serie batzuk ekarri zituena—; nola 1980ko urteetan mundu urbanoan ere murgildu zen, espresionismo alemaniarrarekin sintonian agertuz; nola hamarkada beraren erdialdera familia eszenak nagusituko ziren bere pinturetan; nola 1990eko urteetan, Arkeologiak bezalako serieekin, milaka urte atzera begira jarri zen berriro ere, leizeetako orduko margolariekin identifikatuz; eta nola ondorengo hamarkadetan hastapenetatik landu izan dituen gaietara itzuli izan den etengabe beste serie askotan, hala nola figurak, biluziak eta paisaiak irudikatuz.\nZaila da hain bide luzea laburbiltzea. Artistari ere kosta egiten zaio bere jarduna hitzez azaltzea. «Niretzat, pinturan ez dago denborarik». Horregatik, udazkeneko erakusketa atzera begirakoa izango den galdetuta, zalantza du. «Nire ibilbidea ez da lineala, atzera eta aurrera ibiltzen naiz. Ez da eboluzio bat; zirkularra da, nire ustez. Lauzpabost gai ditut, beti gauza berdinekin nabil; lau gauza dira, eta horiekin, mundu bat».\nHitzez azaldu ezin diren gauzen artean dago pinturarekiko bere maitasuna. «Pintura da pasio bat, bizitzeko era bat… Ez dakit, hitzez esplikatzea oso zaila da, hitz guztiak geratzen dira… ». Gauza bat argi du, eta, agian, horregatik iruditzen zaio hain zaila hitzez azaltzea. «Pintura zerbait fisikoa da, ez da intelektuala. Ulertu edo ez ulertu, sentitu egin behar duzu». Oso txikitan hasi zen margotzen. Olioz. Oriamendi (1958) koadro txikia hartu du eskuetan; 8 urte zituela ondu zuen. «Horrelako pila bat egiten nituen». Nolatan ez daki, baina gogoan du oso txikia zela erabaki zuela pintore izan nahi zuela. «Oso argi neukan».\nAutodidakta izan zen, eta bere ikasketa plan partikularrean museoek eta galeriek funtsezko lekua izan zuten. «Museoetan pintura asko ikusi nuen, baina neure kasa». Louvre, Prado, eta, gertuago, Donostiako San Telmo eta Bilboko Arte Ederren Museoa aipatu ditu, baina beste asko bisitatu zituen. Pintura ikusteko bidaien artean, Paris du bereziki gogoan —«zentroa zen garai hartan»—, baita Venezia ere. Haietan ikusi zituen aurrez aurre liburuetatik ezagutzen zituen Tiziano, Tintoretto, Velazquez, Rembrandt, Van Gogh eta beste askoren lanak. Haiei begiratuz ikasi zuen, eta gozatu ere bai. «Pintura ikusten asko disfrutatu dut, eta iritsi naiz konklusio batera: pintura on guztia modernoa dela. Grekoa hartzen duzu, zein kolore erabiltzen zituen, eta modernoa da; Rembrandt, Velazquez, Tintoretto, manieristak… pintura ona beti da modernoa; ni ez naiz aspertzen ikusten».\nIkusitakoa bidelagun, bere lengoaia propioa garatuz joan zen. Ez da bere obrari etiketak jarri zalea, baina adituek espresionismo alemaniarrarekin lotu izan dute. «Bueno, bai. Kontua da italiarrak ere beti gustatu izan zaizkidala, baina alemanei ere italiarrak beti gustatu izan zaizkie… Baina bai, espresionismo alemaniarrarena izan daiteke, eta izpiritu nordikoa ere bai». Hitz bat besterik ez dela dio, dena dela, inpresionismoa bezala. «Gero, inpresionistak era guztietakoak dituzu. Van Goghek ahal du inpresionista izan batzuetan, beste batzuetan espresionista da; Manet, Renoir…». Harentzat, «pintura ona edo txarra» dago; horretara laburbiltzen du kontua.\nBere belaunaldiko euskal artistekin ere izan du harremana, eta lagun izan ditu asko, baina ez da inoiz talde edo mugimendu bateko kide izan; bere kasa ibili izan da. «Nik neure bidea egin nuen. Eta uste dut margolari guztien bidea ere horrelakoa dela, oso bakartia». Artista bakoitzaren interesak ere ezberdinak direla dio. Eta bereen artean natura izan da, eta da, nagusietako bat. Betidanik. «Behar dut; klabe asko hor daude niretzat». Paisaia ugari irudikatu ditu, asko ingurukoak; Zelatun lanean, adibidez. Baina beretzat paisaiak beti dira «aitzakia bat», beste edozein gai bezala, barne mundua adierazteko. «Azkenean, barrukoa da; hori Zelatun da, baina Zelatun aitzakia bat da azkenean. Ezagutzen baduzu, identifikatuko duzu, baina zuk Zelatun ez duzu behin ere horrela ikusi, ezta? Orduan, bai, izan daiteke espresionista; nola beste hitzik ez dagoen, ba, bueno, espresionista esango dugu. Bai, ez da pintura figuratibo normal bat».\nHastapenetatik izugarri erakarri duen beste gaietako bat historiaurrea da. Arkeologia, antropologia, labar artea, arrastoak… Hori izan zuen ikerketarako lehen bideetako bat, eta sarri bueltatzen da horretara. Baserriko apalategiak ere beteak ditu arteari eta arkeologiari buruzko liburuz. Ez daki zergatik izan duen betidanik interesa arlo horretan, baina «bereziak» egiten zaizkio inguruko hainbat leku, hain zuzen, «arkeologiarekin zerikusia dutenak, arrastoak dituztenak… Historia bat dutenak. Hemen halako asko daude, eta leize-zuloak ere bertan ditugu: Ekain, Altxerri… eta aurkitu gabe egongo direnak!».\nGai horiek guztiak izaten ditu buruan mihise zuriaren aurrean jartzean. Baina margolan bati ekitean ez du uste abian jartzen den prozesua intelektuala denik. «Ez da mentala, pinturak berak eramaten zaitu… Ezin da esplikatu, niretzat misterio bat da. Abstrakzioa da». Izan ere, uste du ideia jakin batekin hasten bada pintatzen lan hori normalean ez dela ongi aterako. «Nahiago dut kaosetik hasi. Hasieratik mugak jartzen badituzu… Ez, kaosa ordenatuz joaten da, bera bakarrik». Sarri ez da lan bakar batean aritzen, baizik eta bat baino gehiagotan aldi berean; hain zuzen, batean trabatuz gero, beste bati ekin, eta horretan topatzen du agian aurreko lan horri aterabidea emateko modua. Lan bat amaitutzat ematea ere ez zaio erraza askotan; horra iristeko, asteak pasatu daitezke batzuetan.\nBere jardunean olioa izan du lanabes kutunena, nahiz eta akuarela, tinta, grabatua eta beste ere baliatu izan dituen. Abstrakzioan topatu zuen bere lengoaia, eta haren barruan figurak beti izan du bere lekua. Eta hastapenetako lanak monokromoagoak baziren ere, kolorea beti egon da presente bere obran, bizitasun handiagoz azken urteetan. Gaiak, berriz, ez ditu bilatzen. «Aitzakiak dira, ez duzu inora joan beharrik bilatzera; aurrean dituzu beti. Abstrakzioetatik askotan paisaia azaltzen da, eta figura… Figura beti dago hor, eta biluzia ere bai askotan».\nTarteka, lan batean trabatzean adibidez, sufritu egiten duela aitortzen du. Baina gozatzen du pinturarekin; urteen poderioz, gero eta gehiago. Eta berdin ikusten ere. Aspertu gabe pintatzen jarraitzen du. Inoiz baino askeago, gainera. «Margolari askorengan ikusi dut hori; gaztetan lotuago zaude, eta urte askotan margotu eta gero, hartzen duzu askatasun hori». Bere bidean aurrera jarraitzen du. Zeren bila, ordea, ez daki: «Pinturak esango du. Etorri egiten da».\n© 2020 Juan Luis Goenaga


"Hitza jolas" - - Goiena.eus\nEstepan Plazaola 2012-04-17 02:00\nErramu Zapatu bezperan bertsotan izan naiz frontoian.\nMikrofono aurrean hiru emakume eta bi gizonezko. Orain dela urte askotako jendetzarik ez, baina sarrera polita: frontoiaren beheko harmailak itxuratuta.\nDetaile batek sortu dit harridura eta poza: zenbat emakumezko eta, batez ere, zenbat neska gazte dagoen. Urteetan ohituta egon gara beste era bateko panorama ikustera: bertso txapelketetan gazteak pankarta eta guzti eta urtean zeharreko jaialdietan edadeko kaskazuriak nagusi.\nBerrogei urte izango dira laster Almenen lehenengo bertso eskola sortu zela. Ehun eta hogei umetik gora izan ziren eskola hartan. Bertatik sortu zen lehenengo emakume bertsolari txapelduna ere. Hala da, bai. Arantzazu Loidi izan zen 1985ean Euskal Herriko Eskola arteko Bertsolari Txapelketako irabazlea.\nGaur egun ehundik gora herritan daude bertso-eskolak eta 1.600 inguru gazte eta heldu dabiltza eskolotan. Gure bailaran, aldiz, hasierako bizi-indarra apalduta egon dira urteetan bertso eskolak. Baina uste dut egon gaitezkeela bertsoaren loraldi berri baten atarian: aramaiarrak indartsu dabiltza Arabako txapelketetan, bai umeetan eta baita nagusietan ere; beste herri batzuetan gaztetxeen inguruan sortu dira bertso-eskola berriak…\nBertsolaritza lehiaketa-molde herrikoiagoak planteatzen ari da azkenaldian. Araban, adibidez, bukatu berri da orain arte inoiz egin den koadrila arteko txapelketa parte-hartzaileena: bakarka izan ordez lagun artean, txapelketa nagusietan parte hartzen duten bertsolariak bat-batean egitera ausartzen ez, baina bertso jarriak dotore moldatzen dituztenekin batera...\nZergatik ez Debarroan bertan halako zerbait? Debarroa eta Araba antzekoak izango dira biztanlez, biztanle euskaldunez… Zuk ere parte hartuko zenukeela? Hasi entrenatzen. Gaur egun badira bertso-eskola digitalak ere.